title: Lähdehetekaali

text: Yksivuotinen lähdehetekaali on hentovartinen ja 3–15 senttimetriä korkea, mutta vesikasvina pidempi. Varsi on pysty tai koheneva, kalju, väriltään keltainen tai punainen ja nivelistä usein juurehtiva. Kasvi on haarova ja sen haarat ulottuvat usein päärankaa pitemmälle. Varressa on harvalukuisesti vastakkaisia ja jokseenkin ruodittomia lehtiä, jotka ovat yleensä 7–20 millimetriä pitkiä. Muodoltaan lehdet ovat kapean vastapuikeita tai suikeita, ehytlaitaisia ja möyheitä. Lehdet ovat myös korvakkeellisia, ja korvakkeet ovat kalvomaisia. Kaksineuvoiset kukat ovat pieniä ja valkoisia. Ne ovat noin 2 mm leveitä ja sijaitsevat varren päässä tai lehtihangoissa 1–3 kukan nuokkuvina viuhkoina. Kukkaperät ovat 5–10 mm pitkiä, hedelmävaiheessa jopa 30 mm pitkiä. Aivan kukan alapuolella on kaksi verholehtimäistä ylälehteä. Kukan kehä on teriömäinen, viisilehtinen ja valkoinen. Heteitä on kolme kappaletta, ja emiö on yhdislehtinen. Suomessa lähdehetekaali kukkii kesä-elokuussa. Hedelmä on 1,5–2 mm pitkä, kolmesiemeninen musta kota. Siemenet ovat kiiltävän mustia ja kooltaan 0,9–1,6 mm.


title: Lähdehetekaali

text: Euroopassa lähdehetekaali on levinnyt Pyreneiden niemimaalta Länsi-Venäjälle, Valko-Venäjälle, Baltiaan, Puolaan, Unkariin sekä Balkanin vuoristoalueiden kautta Bulgariaan. Eteläisimmillään lajia tapaa Etelä-Italiassa; pohjoisessa levinneisyysalue ulottuu Fennoskandian pohjoisosiin aina Kuolan niemimaalle saakka sekä Islantiin. Afrikassa lajia kasvaa Marokossa, Algeriassa ja Tunisiassa. Aasiassa, hyvin kaukana eurooppalaisista esiintymistä, lajia kasvaa muutamin paikoin Keski-Siperiassa sekä Venäjän kaukoidässä ja Pohjois-Japanissa. Lähdehetekaali on levinnyt myös paikoitellen Pohjois-Amerikan rannikkoalueille, erityisesti mantereen koillisosaan sekä edelleen Länsi-Grönlantiin. Lajia tavataan myös Uudessa-Seelannissa. Suomessa lähdehetekaali on melko yleinen alkuperäislaji koko maassa. Runsaimmin sitä esiintyy Etelä- ja Keski-Lapissa ja lounaissaaristossa.


title: Lähdehetekaali

text: Lähdehetekaali on vaateliaanpuoleinen kasvupaikkansa suhteen. Tyypillisiä kasvupaikkoja ovat monenlaiset märät paikat kuten lähdehetteiköt, rannat, märät niityt, suo-ojat ja lammet. Laji kasvaa pääasiassa märällä maalla, mutta joskus myös vedessä. Lähdehetekaali lienee kärsinyt perinteisen rantalaidunnuksen loputtua. Esimerkiksi Ahvenanmaalla laji on monin paikoin voimakkaasti taantunut.


title: Carneyn kompleksi

text: Carneyn kompleksi on autosomissa dominantisti periytyvä oireyhtymä, joka aiheuttaa 7 % kaikista sydämen myksoomista, aikuisten yleisimmistä sydänkasvaimista. Tavallisiin löydöksiin kompleksissa lukeutuvat myös ihon myksoomat, lentigot, endokrinopatia ja sekä endokriiniset että ei-endokriiniset kasvaimet.


title: Carneyn kompleksi

text: Sporadisia myksoomia esiintyy tavallista useammin keski-ikäisillä naisilla. Carneyn kompleksiin liittyvinä niihin sairastumisen vaara on kuitenkin yhtäläinen molemmilla sukupuolilla. Carneyn kompleksi voi aiheuttaa myksoomia missä iässä tahansa.


title: Yucca

text: Yucca voi tarkoittaa seuraavia:


title: Marika Karisjoki

text: Marika Karisjoki (o.s. Salminen, s. 29. kesäkuuta 1976 Karhula) on suomalainen ampumaurheilija. Hän edustaa seuratasolla Turun Seudun Ampujia.


title: Marika Karisjoki

text: Karisjoki on kaksinkertainen EM-pronssimitalisti joukkuekilpailussa ja 24-kertainen SM-mitalisti.


title: Lassi Valtonen

text: Lassi Valtonen (s. 14. heinäkuuta 1990 Joutseno) on suomalainen laulaja. Hän osallistui Idolsin 5. tuotantokaudelle vuonna 2011 ja selvityi kisassa semifinaaleihin saakka, mutta jätti kilpailun kesken ennen suorien lähetysten alkua.


title: Lassi Valtonen

text: Valtosen julkaisi debyyttialbuminsa "Kukin tyylillään" 26. lokakuuta 2011. Albumi nousi ilmestyttyään Suomen virallisen albumilistan kymmenennelle sijalle ja myi lopulta kultaa. Valtonen julkaisi toisen albuminsa "Kasvottomat päivät" elokuussa 2016. Siltä julkaistiin ennakkoon kaksi singleä.


title: Lassi Valtonen

text: Ennen laulajanuraansa Valtonen on toiminut rumpalina rockpiireissä. Hän osallistui Idolsin karsintoihin myös vuonna 2006.


title: Lassi Valtonen

text: Valtonen sairastui vakavaan suolistosairauteen Chronin tautiin ja joutui siksi vähentämään esiintymisiään. Hän opiskelee media-alaa ammattikorkeakoulussa Tampereella, jossa hän myös asuu.


title: Lassi Valtonen

text: Valtonen on tekemässä äänitettä Tentacle Pillow -bändin kanssa.


title: Pehmytkudossarkooma

text: Pehmytkudossarkoomat ovat harvinaisia elimistön tukikudoksista alkunsa saavia syöpiä, sarkoomia. Niihin lukeutuvat esimerkiksi liposarkooma, leiomyosarkooma ja fibrosarkooma. Tavallisimmin pehmytkudossarkooma esiintyy raajassa, mutta se voi kehittyä mihin tahansa. Tyypillinen sairastumisikä on 60 vuoden kieppeillä. Suomessa todetaan vuosittain noin 180 uutta tapausta.


title: Pehmytkudossarkooma

text: Yleisesti ottaen ei tiedetä, mitkä tekijät pehmytkudossarkoomalle altistavat. Tunnettuja riskitekijöitä ovat Li–Fraumenin oireyhtymä, neurofibromatoosi 1 tai aiempi sädehoito sittemmin kehittyneen pehmytkudossarkooman alueelle, mutta nämä pätevät vain harvoihin potilaisiin.


title: Pehmytkudossarkooma

text: Tavallisesti pehmytkudossarkooma ilmenee kivuttomana, kasvavana kyhmynä. Pääasiallinen hoitomuoto on leikkaus. Suurin osa sairastuneista paranee pysyvästi, mutta paikallinen tai etäpesäkkeinen uusiutuminen on mahdollinen.


title: José Adolfo Mojica Morales

text: José Adolfo Mojica Morales (25. syyskuuta 1936 – 2. maaliskuuta 2012) oli elsalvadorilainen roomalaiskatolinen piispa. Hänet vihittiin papiksi 25. lokakuuta 1964 ja nimitettiin Sonsonaten hiippakunnan piispaksi 18. marraskuuta 1989. Piispaksi vihkiminen seurasi 20. tammikuuta 1990. Pääkonsekraattorina toimi Francesco De Nittis, jota avustivat Arturo Rivera Damas ja Marco René Revelo Contreras.


title: José Adolfo Mojica Morales

text: Mojica Morales jäi eläkkeelle 8. lokakuuta 2011.


title: Ibrahim Köse

text: Ibrahim Köse (s. 4. maaliskuuta 1992 Kotka) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Pelipaikaltaan hän on keskikenttäpelaaja. Kösellä on turkkilaiset sukujuuret.


title: Ibrahim Köse

text: Köse on Lahden Reippaan kasvatti. Ensimmäistä kertaa hän pelasi aikuisten tasolla 10. helmikuuta 2009 Liigacupin ottelussa Turun Palloseuraa vastaan. Veikkausliigassa Köse debytoi 4. kesäkuuta 2010 Tampere Unitedia vastaan. Hän on pelannut urallaan myös lainalla FC Hämeenlinnan riveissä. Köse siirtyi tammikuussa 2013 Tampereen Ilvekseen kaksivuotisella sopimuksella.


title: Ibrahim Köse

text: Kösen pikkuveli Onuray Köse edustaa Veikkausliigassa pelaavaa FC Lahtea.


title: José Manuel Imbamba

text: José Manuel Imbamba (s. 7. tammikuuta 1965) on angolalainen roomalaiskatolinen arkkipiispa. Hänet vihittiin papiksi Lwenan hiippakuntaan 29. joulukuuta 1991 ja nimitettiin Dundon hiippakunnan piispaksi 6. lokakuuta 2008. Piispaksi vihkiminen seurasi 14. joulukuuta. Pääkonsekraattorina toimi Filomeno do Nascimento Vieira Dias, jota avustivat Damião António Franklin ja Giovanni Angelo Becciu. Imbamba asetettiin virkaansa 11. tammikuuta 2009.


title: José Manuel Imbamba

text: Imbamba nimitettiin 12. huhtikuuta 2011 ja asetettiin 31. heinäkuuta Saurimon arkkipiispaksi.


title: Merkintä

text: Merkintä tarkoittaa seuraavia asioita tai esiintyy seuraavissa asiayhteyksissä:


title: Eduardo Alas Alfaro

text: Eduardo Alas Alfaro (s. 2. heinäkuuta 1930) on elsalvadorilainen roomalaiskatolinen piispa. Hänet vihittiin papiksi 30. lokakuuta 1960 ja nimitettiin Chalatenangon hiippakunnan piispaksi 30. joulukuuta 1987. Piispaksi vihkiminen seurasi 27. helmikuuta 1988. Pääkonsekraattorina toimi Francesco De Nittis, jota avustivat Marco René Revelo Contreras ja Arturo Rivera Damas.


title: Eduardo Alas Alfaro

text: Alas Alfaro jäi eläkkeelle 21. huhtikuuta 2007.


title: Ei asfaltti liiku

text: Ei asfaltti liiku on Yarin säveltämä ja sanoittama kappale, jonka Se-yhtye levytti 1978 suomalaista uutta aaltoa esitelleelle "Pohjalla"-kokoelmalevylle. Vuonna 1994 Pojat-yhtye levytti kappaleen levylleen "Punk it". Laulajana toimi tällöinkin Yari.


title: Ei asfaltti liiku

text: Yarin mukaan ”Ei asfaltti liiku” on ”kuva tai hetki, kohtaus”, jonka hän on ”maalannut” lauluksi, ei selkeä tarina. Musiikillisena tehokeinona kappaleen kertosäe ja kitarasoolo ovat eri sävellajissa kuin kappaleen muut säkeistöt.


title: Ei asfaltti liiku

text: Levytys tehtiin Microvox-studiossa. Musiikki sovituksineen oli jo ennen yhtyeen mukaantuloa selkeänä Yarin päässä. Yhtyeelle jäi tehtäväksi vain toteuttaa Yarin näkemys. Yarin mukaan kappaleen paras versio tuhoutui, kun nauha katkesi yhtyeen sitä kuunnellessa. Kappale oli alkujaan nimeltään ”Eikä asfaltti liiku”, mutta levyn kanteen nimi kirjoitettiin väärin, ja niin kappale sai uuden nimen.


title: Ei asfaltti liiku

text: Vuonna 1998 Rumba-lehdessä oli toimittajien äänestys kaikkien aikojen parhaimmista suomalaisista kappaleista, ja ”Ei asfaltti liiku” sijoittui sijalle 58. Nuorgam-nettijulkaisun Hannu Linkolan mukaan kappale ”kuuluu kiistatta suomalaisen uuden aallon ikonostaasiin”. Linkolan mukaan ”laulun sanat ovat kuin tuo välähdys, nopea ja unohtuva hetki, johon liittyy jotakin hahmottoman katkeraa. Lyriikat tuntuvat kiteyttävän koko jälkipuberteettisen ulkopuolisuuden tunteen. Omakohtainen laajenee yleiseksi, yleinen supistuu omakohtaiseksi”.


title: Ei asfaltti liiku

text: Vuonna 1994 Pojat teki albumillisen vanhoja suomalaisia punk-kappaleita, nimeltään albumi on "Punk it". Kappaleissa laulajina on alkuperäiset laulajat. ”Ei asfaltti liiku” on yksi levyn kappaleista. Tämän version kesto on 3:11.


title: Polttoainemaksu

text: Polttoainemaksu on Suomessa maksettava maksu, joka peritään jos aikoo käyttää ajoneuvossa moottoribensiiniä tai dieseliä lievemmin verotettua tai verotonta polttoainetta – kuten kevyttä polttoöljyä tai moottoripolttoöljyä dieselin sijasta. Sama pätee myös, jos aikoo käyttää petrolia tai lentokonebensiiniä bensiinin sijasta. Näiden käyttäminen ajoneuvossa ilman maksua on kiellettyä.


title: Polttoainemaksu

text: Polttoainemaksu kannetaan tällaisen polttoaineen käytön estämiseksi. Maksu on suuruudeltaan sen kokoinen, että jälkimmäisiä ei voi käyttää kannattavasti . Polttoainemaksun suuruus on autoilla 330 – 1 500 euroa/päivä ja muilla ajoneuvoilla 100 – 670 euroa/päivä. Kyseisten polttoaineiden käytöstä on ilmoitettava etukäteen ja maksu suoritettava Liikenteen turvallisuusvirastolle (Trafi). Jos ilmoitusta ei ole tehty ja lievemmin verotettua polttoainetta tai merkkejä sen käytöstä tavataan ajoneuvossa, polttoainemaksu määrätään korotettuna. Polttoainemaksu koskee kaikkia Suomessa ja ulkomailla rekisteröityjä ajoneuvoja sekä myös rekisteröimättömänä ja suljetulla alueella käytettäviä ajoneuvoja.


title: Polttoainemaksu

text: Polttoainemaksu ei koske E85- tai vastaavia polttoaineita, vaan ne rinnastetaan ajoneuvoverotuksessa bensiiniin.


title: Polttoainemaksu

text:
Myös dieselmoottorilla varustetuissa yksityisissä huviveneissä on saanut käyttää vuoden 2008 alusta alkaen vain verollista polttoainetta. Lain mukaan "Yksityisestä huvialuksesta, jossa käytetään moottoribensiiniä tai dieselöljyä lievemmin verotettua tai verotonta polttoainetta, määrätään polttoainemaksua. Maksua kannetaan maksuvelvollisuuden aiheuttavan käytön estämiseksi, eli lain keskeisenä sisältönä on siten kevyen polttoöljyn ja moottoripolttoöljyn
käyttökielto huviveneilyssä." Määräys koskee kaikkia Suomen aluevesillä käytettäviä suomalaisia tai ulkomaisia huviveneitä.


title: Polttoainemaksu

text: Dieselajoneuvoissa käytettäviä polttoaineita tarkastaa ja valvoo Tullilaitos. Tarkastuksia tehdään satunnaisesti. Vuosina 2011 ja 2012 käyttötapauksia on tullut Trafin tietoon noin 60–70 vuodessa, mikä on enemmän kuin aiemmin. Trafin lakimies Maria Ikkala sanoo, ettei "muista tapausta, jolloin auton polttoainemaksu olisi maksettu etukäteen".


title: Polttoainemaksu

text: Polttoainemaksua ei tarvitse suorittaa maa- ja metsätaloudessa ja maatilatalouden harjoittajan yksityistaloudessa käytettävästä traktorista.


title: Polttoainemaksu

text: Myös moottorityökoneet tai vastaavat ovat maksusta vapaita, jos niitä ei käytetä muuhun kuin työtehtäviinsä tai niiden siirtyessä työalueelta toiselle.


title: Polttoainemaksu

text: Polttoainemaksusta ovat vapaita kuorma- ja linja-autot, jotka käyttävät nestekaasua, maakaasua tai muuta vastaavaa kaasumaista polttoainetta käyttävät sekä metaania käyttävät henkilö- ja pakettiautot. Lisäksi polttoainemaksusta on vapautettu ajoneuvot, joita käytetään kilpailukalenteriin merkityssä kilpailutapahtumassa tai siihen valmistauduttaessa, moottorireet sekä turvetyömaa-traktorit. Myös puukaasuajoneuvot ovat vapaita polttoainemaksusta.


title: Polttoainemaksu

text:
Maksusta voi hakea vapautusta tietyin edellytyksin. Liikenteen turvallisuusvirastolla on oikeus myöntää vapautus polttoainemaksun suorittamisesta ajoneuvon suuren koon (esim. dumpperi), harvojen käyttökertojen tai muun vastaavan erityisen syyn vuoksi hakemuksesta määräämillään ehdoilla.
Rekisterissä olevissa traktoreissa saa käyttää polttoöljyä tietyin edellytyksin, mutta muuta käyttöä varten pitää maksaa "Traktoreiden Päivämaksujärjestelmän" mukainen maksu, jonka suuruus on viisi euroa päivältä.
Polttoainemaksun maksun määrä on porrastettu valmistajan ilmoittaman aluksen konetehon mukaan:
Polttoainemaksu kannetaan jokaisesta havaitusta käyttökerrasta ja voidaan siten kantaa uudelleen, jos maksuvelvollisuuden aiheuttavaa polttoainetta käytetään maksun määräämisestä huolimatta uudelleen. Toistuvasta käytöstä maksua voidaan korottaa enintään 50 prosentilla tai erityisen törkeissä tapauksissa enintään 100 prosentilla.


title: Polttoainemaksu

text:
Polttoöljyn käyttö dieselöljyn sijaan on verorikkomus, josta määrätään sakkoa ja polttoainemaksun korotus.
Jos polttoainemaksua ei ole suoritettu etukäteen, sitä korotetaan 30 prosentilla. Toistuvassa käytössä maksua voidaan korottaa 50 prosentilla. Se voidaan kaksinkertaistaa, jos polttoainemaksun aiheuttavan polttoaineen käyttö on erityisen törkeää. Maksua peritään enintään 20 päivältä per kerta.


title: Polttoainemaksu

text: Pääsääntönä pidetään sitä, että polttoainemaksu pannaan maksuun heti, jos ajoneuvon polttoainejärjestelmässä havaitaan vähänkin polttoainemaksun aiheuttavaa polttoainetta. Suhteellisen pienetkin pitoisuudet merkkausaineina käytettävää Solvent Yellow 124-väriainetta aiheuttaa maksuunpanon. Kun polttoainesäiliöön joudutaan vaihtamaan esimerkiksi polttoöljyn tilalle dieselöljyä, polttoöljy on poistettava säiliöstä, putkistosta sekä suodattimesta, koska pienikin polttoöljymäärä voi tunnistamiskokeessa osoittaa polttoainejärjestelmässä olleen tätä ainetta.


title: Fluoripiihappo

text: Fluoripiihappo eli heksafluoripiihappo (HSiF) on kaksiarvoinen vahva happo, joka tunnetaan vain vesiliuoksinaan ja hydraatteinaan. Yhdistettä käytetään muun muassa alumiinin tuotannossa ja veden fluoraukseen.


title: Fluoripiihappo

text: Fluoripiihappoa ei tunneta vapaana vedettömänä yhdisteenä vaan ainoastaan sen vesiliuokset tai hydraatit ovat pysyviä. Väkevistä vesiliuoksista yhdiste kiteytyy mono- tai dihydraatteina, joita voidaan pitää myös sen oksoniumsuoloina. Fluoripiihappo on vahva happo ja reagoi emästen kanssa muodostaen suolojaan heksafluorisilikaatteja. Kuumennettaessa tai fluoripiihappoliuoksia tislattaessa se hajoaa vetyfluoridiksi ja piitetrafluoridiksi.


title: Fluoripiihappo

text: Fluoripiihappoa muodostuu suuria määriä fosforihapon valmistuksen yhteydessä käsiteltäessä fluoriapatiittia, joka sisältää usein mukanaan myös piidioksidia, väkevällä rikkihapolla. Fluoripiihappoa voidaan valmistaa myös piidioksidin ja fluorivedyn välisellä reaktiolla, mutta usein piidioksidin tilalla käytetään piitetrafluoridia. Yhdisteen suurin tuottajamaa on Yhdysvallat.


title: Fluoripiihappo

text: Fluoripiihapon tärkein käyttökohde on alumiinin tuotanto, mihin tarkoitukseen siitä valmistetaan alumiinifluoridia ja kryoliittia. Siitä saadaan sen suoloja heksafluorisilikaatteja neutraloimalla emäksen avulla ja näin voidaan valmistaa esimerkiksi natriumheksafluorisilikaattia. Fluoripiihappo on myös yksi veden fluoraukseen käytettävistä kemikaaleista. Yhdisteellä on myös bakteerien ja sienten kasvun estävää vaikutusta, minkä vuoksi sitä on käytetty puunsuoja-aineena. Muita käyttökohteita ovat esimerkiksi metallipintojen puhdistus ja kiillotus.


title: Liyabé Kpatoumbi

text: Liyabé Kpatoumbi (s. 25. toukokuuta 1986 Atakpamé, Togo) on togolainen jalkapalloilija, joka edustaa Togon pääsarjassa ASKO Karaa. Pelipaikaltaan Kpatoumbi on hyökkääjä.


title: Liyabé Kpatoumbi

text: Kpatoumbi on pelannut Togon maajoukkueessa vuodesta 2009 alkaen. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Valittujen taisto

text: Valittujen taisto () on yhdysvaltalaisen P. C. Castin romaani. Teos on julkaistu suomeksi Eeva Koskimiehen kääntämänä ja Harlequinin kustantamana 2010.


title: Valontuoja

text: Valontuoja () on yhdysvaltalaisen P. C. Castin romaani. Teos on julkaistu suomeksi Eeva Koskimiehen kääntämänä ja Harlequinin kustantamana 2010.


title: Kälviän rautatieasema

text: Kälviän rautatieasema on rautatieliikennepaikka Seinäjoki-Oulu-radalla. Se avattiin muiden radan asemien tavoin 1886 ja sijaitsee noin puolen kilometrin päässä Kälviän kirkolta. Aseman seudulla kohtasivat tärkeät Kannuksen, Kokkolan, Ullavan ja Ruotsalon maantiet sekä Kälviänjoki. Alun perin pysäkiksi rakennettu liikennepaikka korotettiin asemaksi 1888. Aseman yksityiskohtia on muutettu alkuperäisestä hieman, mutta noudattaa varsin hyvin alkuperäistä asuaan. Miehitys poistettiin 1985 ja henkilöliikenne päättyi 1990. Aseman tavaramakasiini tuhoutui tulipalossa vuonna 1999.


title: Artemio Lomboy Rillera

text: Artemio Lomboy Rillera (1. toukokuuta 1942 – 13. marraskuuta 2011) oli filippiiniläinen roomalaiskatolinen piispa. Hänestä tuli Jumalan Sanan lähetyssaarnaajien jäsen 28. kesäkuuta 1970, ja hänet vihki papiksi paavi Paavali VI 28. marraskuuta 1970. Hän sai 28. kesäkuuta 1993 nimityksen Banguedin hiippakunnan piispaksi. Piispaksi vihkiminen seurasi 28. elokuuta. Pääkonsekraattorina toimi Gian Vincenzo Moreni, jota avustivat Orlando Beltran Quevedo ja Cesar C. Raval.


title: Artemio Lomboy Rillera

text: 1. huhtikuuta 2005 Rillera nimitettiin San Fernando de La Unionin hiippakunnan piispaksi, jona hän toimi, kunnes kuoli 69-vuotiaana virassa.


title: Cesar C. Raval

text: Cesar C. Raval (17. joulukuuta 1924 – 30. tammikuuta 2017) oli filippiiniläinen roomalaiskatolinen piispa. Hänet vihittiin Jumalan Sanan lähetyssaarnaajien papiksi 22. toukokuuta 1952 ja nimitettiin Banguedin hiippakunnan vihkipiispaksi sekä Cerbalin titulaaripiispaksi 15. joulukuuta 1981. Piispaksi vihkiminen seurasi 18. helmikuuta 1982. Pääkonsekraattorina toimi Bruno Torpigliani, jota avustivat Francisco Raval Cruces ja Odilo Etspueler.


title: Cesar C. Raval

text: Raval sai 25. marraskuuta 1988 nimityksen Banguedin piispaksi, jona hän toimi, kunnes erosi tehtävistään 18. tammikuuta 1992.


title: Josh Hill

text: Joshua Hill (s. 9. tammikuuta, 1991 Surrey) on brittiläinen entinen moottoriurheilija. Hän on Formula 1 -sarjan 1996 maailmanmestarin Damon Hillin poika ja kaksinkertaisen maailmanmestarin Graham Hillin pojanpoika.


title: Josh Hill

text: Hän on kilpaillut muun muassa Formula Ford- ja Toyota Racing Series -sarjoissa. Hän kilpaili vuonna 2011 Englannin Formula Renault -sarjassa ja sijoittui sarjan seitsemänneksi. Vuonna 2012 Hill ajoi Formula Renault NEC -sarjassa sijoittuen loppupisteissä kolmanneksi. Vuonna 2013 Hill kilpaili Euroopan Formula 3 -sarjassa. Myöhemmin kesällä hän ilmoitti lopettavansa kilpauransa.


title: Suonperän seisake

text: Suonperän seisake oli Kälviän rautatieaseman alainen rautatieliikennepaikka. Se sijaitsi Kälviällä paikassa, jossa Kälviän ja Kokkolan välinen maantie ja kyläasutus kohtasivat rautatien. Laiturirakennus oli Bruno Granholmin suunnittelema niin kutsuttu "Platformskjull III"-tyypin mukainen. Miehitys liikennepaikalta lopetettiin 1953, henkilöliikenne lakkautettiin 1970 ja liikennepaikka lopetettiin seuraavana vuonna. Laiturirakennus on purettu.


title: Mika Norja

text: Mika Norja (s. 25. joulukuuta 1984 Lohja) on suomalainen jääkiekkomaalivahti, joka edustaa Mestis-joukkue Espoo Unitedia.


title: Mika Norja

text: Norja on Lohjan Kisa-Veikkojen kasvatti. Hän esiintyi joukkuessa muutamissa II-divisioonan otteluissa, mutta pelasi kuitenkin suurimmaksi osaksi A-nuorissa. Kaudeksi 2005–2006 Norja siirtyi kotikaupunkinsa toiseen seuraan Lohjan Jääankkoihin, jossa hän jatkoi II-divisioonassa. Siellä kesken toisen kautensa 2006–2007 Norja siirtyi sarjatasoa ylemmäs Suomi-sarjajoukkue Imatran Ketterän maalin suulle. Kolmannen kautensa 2008–2009 päätteeksi hän torjui joukkueelle Suomi-sarjan mestaruuden. Ketterä eteni Mestiksen karsintoihin, mutta jäi kuitenkin ilman sarjanousua.


title: Mika Norja

text: Kaudeksi 2009–2010 Norja siirtyi Mestiksen nousijajoukkue Rovaniemen Kiekkoon. Hän aloitti kautensa joukkueen ykkösmaalivahtina, mutta torjui lopulta vain 12 ottelua Norjan pudottua RoKin maalivahtihierarkiassa Timo Lindströmin ja Karri Herrasen alapuolelle. Hän jätti joukkueen tammikuussa 2010 ja siirtyi vain kaksi päivää myöhemmin pelaamaan Suomi-sarjaa Kiekko-Laserin maalinsuulle. Norja torjui Suomi-sarjan mestaruuden toisen kerran peräkkäin ja oli tällä kertaa nostamassa Kiekko-Laseria Mestiksen karsintojen päätteeksi sarjatasoa ylemmäs. Kiekko-Laser ja RoKi keräsivät karsintasarjassa molemmat 11 pistettä, joten joukkueet pelasivat Rovaniemen Lappi Areenalla uusintaottelun, joka päättyi Kiekko-Laserin 2–4-voittoon. Norja valittiin ottelun parhaaksi pelaajaksi.


title: Mika Norja

text: Heinäkuussa 2010 Norja kävi try-outilla Mestis-joukkue KooKoossa, mutta hän jäi ilman sopimusta ja siirtyi elokuussa vuoden mittaisella sopimuksella samassa sarjassa pelaavaan Kiekko-Vantaaseen. Norja pelasi tällä kertaa onnistuneen alkukauden ja Jatkoaika.comin toimitus valitsi hänet Mestiksen syyskuun parhaaksi pelaajaksi. He valitsivat Norjan myös runkosarjan toiseen tähdistökentälliseen helmikuussa 2011. Norja toimi kauden aikana myös viidessä SM-liigaottelussa luukkuvahtina lainalla Helsingin IFK:ssa.


title: Mika Norja

text: Toukokuussa 2011 Norja siirtyi try-outille Espoo Bluesin SM-liigajoukkueeseen. Hän pelasi joukkueessa yhden harjoitusottelun ja jäi ilman sopimusta. Norja sai kuitenkin elo-syyskuun vaihteessa vuoden mittaisen sopimuksen Helsingin IFK:hon, kun joukkueen ykkösmaalivahti Juuso Riksman oli loukkaantunut. Hänet palkattiin joukkueeseen niin ikään kolmosmaalivahdiksi Riksmanin ja Jan Lundellin taakse. Norja palasi Riksmanin toivuttua lainalle Kiekko-Vantaaseen ja lokakuussa 2011 hän siirtyi 10. marraskuuta asti ulottuvalla lainasopimuksella KooKoohon.


title: Mika Norja

text: Riksmanin loukkaantumiset kaudella 2011–2012 kuitenkin jatkuivat ja hänen kautensa todettiin päättyneeksi marraskuussa 2011. Norja palasi maajoukkuetauon jälkeen KooKoosta HIFK:hon ja debytoi SM-liigamaalilla 17. marraskuuta 2011 Espoo Bluesia vastaan. Hän torjui HIFK:n 2–1-tappioon päättyneessä ottelussa 22 kertaa. Ensimmäisen nollapelinsä Norja torjui jo seuraavassa ottelussa 22. marraskuuta 2011 vieraissa Saimaan Palloa vastaan. Hän torjui ottelussa 38 kertaa ja palkittiin "Ilta-Sanomien" kolmen tähden tähtipelaajana. Norja nousi kauden mittaan HIFK:n maalivahtihierarkiassa Jan Lundellin ohi, mutta marraskuun 2011 lopulla joukkue kuitenkin täydensi maalivahtiosastoaan Dennis Endrasilla. Norja siirtyi joulukuussa takaisin lainalle Kiekko-Vantaaseen, jossa hän torjui uuden lainapestinsä aikana seitsemän ottelua. HIFK:ssa Norja pelasi kauden aikana seitsemän SM-liigaottelua. Toukokuussa 2012 hän teki vuoden mittaisen jatkosopimuksen joukkueen kanssa.


title: Mika Norja

text: Kauden 2012–2013 Norja toimi pääasiassa HIFK:n selkeänä kakkosmaalivahtina Joni Ortiolle. Hän pelasi kauden aikana 11 runkosarja- ja yhden playoff-ottelun sekä kolme European Trophy -ottelua. Norja haki myös yhteensä yhdeksän Mestis-ottelun verran pelituntumaa HC Keski-Uusimaan ja KooKoon maalinsuulta.


title: Mika Norja

text: Kaudeksi 2013–2014 Norja siirtyi vuoden mittaisella sopimuksella edellisenä keväänä Ruotsin toiseksi korkeimmalle sarjatasolle HockeyAllsvenskaniin pudonneeseen Timrå IK:hon. Hän toimi joukkueen pääasiallisena vastuunkantajana ja torjui 33 runkosarjaottelussa viisi nollapeliä. Syyskuussa 2013 Norja joutui noin kuukaudeksi sivuun saatuaan Timrån harjoituksissa kiekon vaarallisesti kaulaansa. Joukkueen valmentaja Rolf Nilssonin mukaan hän ei pystynyt puhumaan tilanteen jälkeen. Norja sai aataminomenaansa murtumia ja hänet vietiin Sundsvalliin sairaalaan leikkaukseen. Huhtikuussa 2014 Norja teki vuoden mittaisen jatkosopimuksen Timrån kanssa. Kaudella 2014–2015 hän torjui viisi nollapeliä 47 pelaamassaan runkosarjaottelussa. Norja pelasi kaikista Allsvenskanin maalivahdeista eniten.


title: Mika Norja

text: Norja palasi kaudeksi 2015–2016 Suomeen ja siirtyi 1+1-vuotisella sopimuksella Mestis-joukkue Mikkelin Jukureihin. Hän kantoi pääosan joukkueen runkosarjan torjuntavastuusta, mutta jäi pudotuspeleissä kakkosmaalivahdiksi Norjan loukkaantuneen aisaparin Juhana Ahon tilalle hankitulle Christian Heljangolle. Norja voitti kauden päätteeksi Mestiksen-mestaruuden. Huhtikuussa 2016 Jukurit käytti hänen sopimuksessaan olleen option ja teki vuoden mittaisen jatkosopimuksen Norjan kanssa, kun joukkue nostettiin SM-liigaan kaudeksi 2016–2017. Hän jäi kuitenkin Jukureiden selkeäksi kakkosmaalivahdiksi Sami Rajaniemelle ja pelasi vain kahdeksan runkosarjaottelua.


title: Mika Norja

text: Kaudeksi 2017–2018 Norja siirtyi 1+1-vuotisella sopimuksella Mestis-joukkue Espoo Unitediin. Hän jäi kauden edetessä niukasti kakkosmaalivahdiksi Nico Viksténille ja pelasi runkosarjassa 21 ottelua.


title: Kolpin rautatieasema

text: Kolpin rautatieasema () on rautatieliikennepaikka Seinäjoki-Oulu-radalla. Se sijaitsee Pedersören kunnassa Ähtävänjokea ja rannikkoa seuraavien maanteiden risteykseen. Asemarakennus noudattaa hyvin alkuperäistä asuaan. Se on rakennettu Oulun radan tyyppipiirustusten mukaan. Miehitys asemalta lopetettiin 1982 ja henkilöliikenne seuraavana vuonna. Tavaraliikenne jatkui vuoteen 1988


title: Jimmy Sundman

text: Jimmy Sundman (s. 7. maaliskuuta 1989) on suomalainen jalkapalloilija, pelipaikaltaan hyökkääjä.


title: Jimmy Sundman

text: Sundman pelasi IFK Mariehamnissa kolme Veikkausliigan ottelua, joista yhden kaudella 2009 ja kaksi kaudella 2010. Hänen ensimmäinen liigaottelunsa oli maalittomaan tasatulokseen päättynyt kotiottelu VPS:aa vastaan 5. heinäkuuta 2009.


title: Jimmy Sundman

text: Kaudella 2016 Sundman pelasi FC Ålandissa 17 Kakkosen ottelua, joissa hän teki viisi maalia.


title: Sokkotreffit (vuoden 1987 elokuva)

text: Sokkotreffit (eng. "Blind Date") on vuonna 1987 kuvattu romanttinen komediaelokuva. Elokuvan pääosia esittävät Kim Basinger, Bruce Willis, John Larroquette, William Daniels, George Coe, Mark Blum, Phil Hartman, Stephanie Faracy ja Alice Hirson. Elokuvan on ohjannut Blake Edwards. Elokuvassa Walter Davisin (Willis) veli järjestää hänelle sokkotreffit vaimonsa serkun Nadian (Basinger) kanssa. Tilanne kuitenkin riistäytyy käsistä Nadian juotua vähän liikaa. Elokuva oli taloudellinen menestys ja Willisin ensimmäinen pääroolielokuva.


Sotatalouden rahoittaminen Suomessa toisen maailmansodan aikana perustui valtion lainanottoon ja erilaisten verojen korottamiseen. Merkittävimpinä lainanoton muotoina olivat valtion ottamat lainat Suomen pankilta kassavajeen täyttämiseksi (eli ns. setelirahoitus), lainat ulkomailta ja lainat kotimaisilta rahoituslaitoksilta sekä kansalaisilta, joista osa toteutettiin mm. myymällä valtion oblikaatioita tai jopa ns. pakkolainoina. Valtion keskuspankiltaan ottamien lainojen seurauksena kuluttajahintojen nousu (eli inflaatio) kiihtyi sotavuosina merkittävästi. Lähes kaikkia jo olemassa olevia veroja kiristettiin ja uusia verotusmuotoja otettiin käyttöön. Merkittävimpänä uutena verotusmuotona jatkosodan aikana otettiin käyttöön liikevaihtovero, joka jäikin sitten pysyväksi.


title: Sotatalouden rahoittaminen Suomessa toisen maailmansodan aikana

text: Sotien aikaisista valtiontalouden menoista on laadittu jälkikäteen melko tarkkojakin laskelmia, joiden mukaan Suomen valtion menot lähes kolminkertaistuivat talvisodan, välirauhan sekä jatko- ja Lapinsodan ajaksi vuoden 1938 menoihin verrattuna. Vuonna 1938 Suomen valtion menot olivat noin 5,1 miljardia markkaa (vuoden 2010 euroina noin 1,7 miljardia). Vuoden 1939 menot kasvoivat jo 7,5 miljardiin markkaan ja tämän jälkeen valtion menot olivat vuoden 1938 markoiksi muunnettuina tasoltaan 13–14 miljardia markkaa (4,3 miljardia – 4,7 miljardia vuoden 2010 euroa) vuoteen 1944 asti, jonka jälkeen niissä tapahtui pientä laskua vuonna 1945.


text: Valtiontalouden menot nousivat pahimmillaan jopa 45 %:iin bruttokansantuotteesta, joista puolustusministeriön osuus ylitti lähes vuosittain 60 %:n rajan. Suomen kokonaistuotannosta ohjautui siis suoraan maanpuolustuksen tarpeisiin välittömästi noin neljännes, vaikka erilaisten sodasta johtuneiden menetysten/vaurioiden korvaamiseen ei sotien aikana käytetty juurikaan valtion varoja. Puolustusmenojen erittäin voimakas kasvu asetti valtiontalouden merkittävien haasteiden eteen, jonka rahoittamista kuvataan alempana artikkelissa.


text: Perinteisen näkemyksen mukaan rahan lainaaminen keskuspankilta eli ns. seterirahoitus aiheutti talouteen inflatorisia paineita. Toisaalta chartalistisen mukainen näkemyksen mukaan budjettivajeet lisäsivät yksityissektorin rahoitusvarallisuutta huolimatta siitä miten ne olivat rahoitetut, ja tämä lisäsi kansantalouden kokonaiskysyntää. Inflaatiopaineet johtuvat vain siitä ettei kokonaiskysynnän kasvua kyetty hillitsemään riittävästi verottamalla tarpeeksi ja kannustamalla kansalaisia säästämään. Toisaalta nettorahoitusvarallisuuden kasvu johti myös toisen maailmansodan jälkeiseen nopean talouskasvun aikakauteen.


text: Elinkustannusten nousua sotien aikana kuvaa indeksi, jossa "vuoden 1938 tilannetta kuvataan luvulla 100". (suluissa kuvataan rahan määrän kehitystä indeksillä, jossa vuotta 1938 kuvataan myös luvulla 100. Kyseessä on siis käytännössä Suomen Pankin valtiolle lainaaman rahan määrän kehitys). Indeksit olivat vuosittain:


text:
Hintojen nousua pyrittiin Suomessa toisen maailmansodan aikana hillitsemään mm. hinta- ja palkkasuluilla, jotka eivät osoittautuneet kovinkaan tehokaiksi keinoiksi inflaation vastaisessa taistelussa. Palkkatason nousua kuvannee mm. seuraavat luvut:
eli molemmissa ammattiryhmissä ansiotaso siis käytännössä kaksinkertaistui. Maataloudesta elantonsa saavalla väestönosalla oli ns. mustan pörssin olosuhteissa luonnollisesti mahdollisuus kasvattaa tulojaan ilman, että se nosti ”virallisia” tuloja. Samanaikaisesti elinkustannusten nousu oli lähes samaa luokkaa (indeksinä nousu noin 100:sta 192:een). Pelkästään näiden numeroiden valossa näyttäisi siis siltä, että kuluttajien ostovoima ei olisi mainittuina vuosina juurikaan laskenut. Käytännössä kotitalouksien käytettävissä olevat reaaliansiot kuitenkin laskivat noin 20–25 % verotuksen kiristymisen seurauksena. Suomen 1930-luvun nopeaa talouskehitystä kuvaa sangen hyvin se, että juuri mainittu reaaliansioiden lasku tarkoitti vain paluuta vuosien 1934–35 tasolle kotitalouksien käytettävissä olevissa reaalituloissa.


text: Suomen valtio rahoitti sotamenojaan myös kansalaisten verotaakkaa lisäämällä. Jo käytössä olevien verojen korotusten ohessa otettiin käyttöön myös täysin uusia veromuotoja, joista tärkein oli liikevaihtoveron käyttöönotto helmikuussa 1941. Liikevaihtovero otettiin käyttöön mm. korvaamaan ns. ylellisyystuotteista perittyjä tullimaksuja. Liikevaihtoveron määrä oli aluksi 4–10 prosenttia, mutta jo vuoden 1941 lopussa se korotettiin 4–13 prosenttiin ja vuoden 1944 heinäkuussa 20:en prosenttiin. Liikevaihtovero perittiin kaupan tukkuportaassa, mutta se ei koskenut ns. peruselintarvikkeita.Verotusmuoto jäi pysyväksi ja myöhemmin sitä laajennettiin koskemaan myös palveluita, jolloin nimi muuttui arvonlisäveroksi. Valmisteverojen tuotto valtion kassaan oli suurin tupakkatuotteista, mutta myös uusia tuotteita otettiin valmisteverotuksen piiriin (mm. makeiset, kahvi, autonrenkaat, tulitikut, sokeri, virvoitus- sekä mallasjuomat)


text:
Siirtoväelle maksettavien korvauksien rahoittamiseksi säädettiin toisen maailmansodan aikana kahdesti (elokuussa -40 ja toukokuussa -45) erityinen omaisuudenluovutusvero. Omaisuudenluovutusvero oli progressiivinen, jolloin veroprosentti kasvoi luovutetun omaisuuden arvon kasvaessa. Esimerkkeinä veroprosenteista luovutetun omaisuuden arvon mukaan vuonna 1939 (suluissa vuonna 1945):
Vuoden 1945 omaisuudenluovutusvero ei prosenttilukujen pienuudesta huolimatta ollut lievempi, koska vero oli säädetty maksettavaksi viitenä peräkkäisenä vuonna. Lisäksi verotetun varallisuuden arvo laskettiin eri tavalla. Omaisuuden arvo laskettiin vuoden 1944 omaisuuden käyvän arvon mukaan kaksinkertaistettuna ja myös irtain omaisuus laskettiin verotuksen piiriin kuuluvaksi.


text: Talvisodan aikana sotatalouden rahoittaminen perustui kolmeen eri lähteeseen, joista ehdottomasti tärkein oli Suomen valtion Suomen pankista ottamat lainat. Toiseksi valtio otti lainaa sieltä, mistä sitä oli saatavilla ja kolmantena tulivat mukaan ne varat, joita saatiin lahjoituksina eri maista. Kahta viimeistä rahoituskeinoa käytettiin lähinnä ulkomailta tapahtuneiden sotatarvikkeiden hankinnan rahoittamiseen.


text: Valtion lainanotto Suomen pankista tarkoitti käytännössä sitä, että valtio otti kasvaneiden puolustusmenojensa rahoittamiseksi lainaa Suomen pankilta, joka taas painoi lisää rahaa menojen kattamiseksi. Vallitsevissa oloissa ei käytettävissä ollut muita rahapoliittisia keinoja sotatalouden rahoittamiseksi. Suomen valtio rahoitti sodankäyntiään myös muulla, kotimaisella lainanotolla. Suomen pankista ja yksityisiltä markkinoilta otetuilla lainoilla kerättiin vuonna 1939 noin 800 miljoonaa markkaa ja seuraavana vuonna peräti 4 miljardia markkaa. Vuoden 1940 lainanotosta merkittävä osa ei kohdistunut suoraan talvisodan aiheuttamiin kustannuksiin vaan mm. puolustusvalmiuden kohottamiseen ns. välirauhan aikana.


text: Valtion talouden rahoitusmahdollisuuksia talvisodan aikana kavensi huomattavasti myös ulkomaankaupan lähes täydellinen tyrehtyminen, joka vähensi mm. tullimaksujen tuottoa. Lisäksi valtion tuloja vähensi puolustusvoimien palvelukseen kutsuttujen henkilöiden tuloverotuottojen merkittävä aleneminen.


text: Suomen valtio pyrki saamaan talvisodan aikana mahdollisimman suuren määrän lainaa ulkovaltojen hallituksilta. Merkittävin Suomen valtion saama laina oli Ruotsin valtiolta saama 200 miljoonan kruunun laina, joka myönnettiin Suomelle helmikuussa 1940. Kyseisen lainan määrä markoiksi muunnettuna oli noin 2,3 miljardia silloista Suomen markkaa (= vuoden 2010 euroiksi muutettuna noin 700 miljoonaa euroa). Ruotsin valtion myöntämällä lainalla Suomen valtion oli mahdollista maksaa mm. ne sotatarvike-erät, jotka ruotsalainen Bofors-konserni oli Suomelle myynyt. Osa Ruotsin myöntämästä lainasta myönnettiin ns. dollarimääräisenä, joka tarkoitti sitä, että lainaa oli mahdollista käyttää myös muiden valtioiden myymän sotamateriaalin maksamiseen. Talvisodan päätyttyä osa ns. kolmansista maista tilatuista sotatarvike-eristä kuitenkin peruutettiin siten, että niistä tilattujen sotatarvike-erien osuus laski kolmannekseen suunnitellusta.


text: Iso-Britannia myönsi Suomelle ennen talvisodan päättymistä erilaisia luottoja yhteensä 6,825 miljoonaa puntaa, joka vastasi noin 1,1 miljardia tuolloista markkaa (vuoden 2010 euroiksi muunnettuna noin 236,84 miljoonaa euroa).


text: Monissa muissakin maissa käytiin aktiivisia neuvotteluja lainojen saamiseksi, mutta tulokset jäivät sangen laihoiksi. Lisäksi saaduista luotoista käytännössä vain Ruotsin myöntämillä luotoilla oli käytännön merkitystä, koska niitä myönnettiin jo sodan alkuvaiheissa kun taas mm. Iso-Britannian antamista luotoista merkittävimmät osat myönnettiin vasta helmi-maaliskuussa 1940, jolloin niitä ei enää ehditty käyttää ennen sodan päättymistä kuin jo tilattujen sotatarvike-erien rahoittamiseen.


title: Kesti (täsmennyssivu)

text: Kesti voi tarkoittaa seuraavia:


title: Donkki

text: Donkki () on koripalloheitto, jossa pelaaja hyppää ilmaan ja heittää pallon alaspäin koriraudan läpi. Pelaaja tarvitsee hyvän ponnistusvoiman pystyäkseen donkkaamaan.


title: Donkki

text: NBA järjestää vuosittain aikana , jossa pelaajat esittelevät omia donkkejaan.


title: Donkki

text: NCAA kielsi donkkaamisen vuonna 1967, koska Lew Alcindor (nykyisin Kareem Abdul-Jabbar) sai donkista suuren edun. Myöhemmin kielto peruuttiin.


title: Karhia

text: Karhia on kylä Säkylässä entisen Köyliön kunnan alueella. Se sijaitsee noin kuuden kilometrin päässä sekä Köyliön entisen kunnan keskustaajamasta Kepolasta että nykyisen kunnan keskustaajamasta Säkylästä.


title: Karhia

text: Karhian rakennuskanta koostuu pääosin omakoti- ja maataloista. Kylää sivuaa lännessä Yhdystie 2131. Siitä risteää Karhian kyläkeskuksen läpi Satakunnan vankilaan kulkeva Vankilantie, joka jatkuu edelleen Vuorenmaalle. Karhiaan pääsee Kankaanpäästä ja Yttilästä myös Karhiantietä pitkin, joka on osa historiallista Pyhän Henrikin tietä.


title: Serenity (elokuva)

text: Serenity on vuonna 2005 ilmestynyt, Joss Whedonin käsikirjoittama ja ohjaama tieteiselokuva. Se on jatkoa "Firefly"-televisiosarjalle, jota esitettiin vuonna 2002. "Serenity" kertoo avaruusaluksen kapteenista Malcolm ”Mal” Reynoldsista (Nathan Fillion) ja tämän miehistöstä, jotka joutuvat universumia johtavan Allianssin takaa-ajamiksi otettuaan kyytiinsä karkuri River Tamin (Summer Glau) ja hänen veljensä Simonin (Sean Maher).


title: Serenity (elokuva)

text: Elokuva ilmestyi Yhdysvalloissa 30. syyskuuta 2005 ja tuotti yhteensä 38 miljoonaa dollaria. Elokuvaa kaavailtiin myös Suomen teattereihin, mutta lykkäysten jälkeen se julkaistiin vain DVD:lle Universal Picturesin päätöksestä.


title: José Luíz Bertanha

text: José Luíz Bertanha (s. 9. elokuuta 1942) on brasilialainen roomalaiskatolinen piispa. Hänet vihittiin Jumalan Sanan lähetyssaarnaajien papiksi 18. joulukuuta 1971. Hänet nimitettiin Registron hiippakunnan piispaksi 26. toukokuuta 1998. Piispaksi vihkiminen seurasi 26. heinäkuuta. Pääkonsekraattorina toimi Apparecido José Dias, jota avustivat José Lambert Filho ja Olívio Aurélio Fazza.


title: Hyposeksuaalisuus

text: Hyposeksuaalisuudella tarkoitetaan yleensä vaihetta, jossa henkilön seksuaaliset halut ja ajatukset ovat poissa. Tämän on aiheuttanut joko merkittävä kärsimys tai ahdinko, kuten ihmissuhdeongelma, eivätkä sitä ole edistäneet muut mielenterveydelliset ongelmat, lääkkeet tai jokin muu lääketieteellinen syy. Hyposeksuaalisuuden vastakohta on hyperseksuaalisuus.


title: José Moreira de Melo

text: José Moreira de Melo (s. 3. elokuuta 1941) on brasilialainen roomalaiskatolinen piispa. Hänet vihittiin 27. tammikuuta 1968 papiksi Patos de Minasiin. Hänet nimitettiin Itapevan hiippakunnan piispaksi 17. tammikuuta 1996. Piispaksi vihkiminen seurasi 25. maaliskuuta. Pääkonsekraattorina toimi João Bosco Oliver de Faria, jota avustivat Benedito de Ulhôa Vieira ja José Lambert Filho.


title: Solvent Yellow 124

text: Solvent Yellow 124 ("eurokeltainen") on keltainen atsoväri, jota käytetään Euroopan unionin alueella värjäämään matalammin verotettuja polttonesteitä.


title: Solvent Yellow 124

text: Väriainetta on käytetty vuoden 2002 elokuusta merkintäaineena lämmityspolttoöljyssä. Sitä lisätään 6–7 milligrammaan yhtä kilogrammaa kohden. Sen kaupallinen nimi on Euromarker. Sen muita nimiä ovat SY124, Sudan 455, Somalia Yellow, T10 Yellow LBN ja C.I. 111155.


title: Solvent Yellow 124

text: Solvent Yellow 124 muistuttaa rakenteeltaan Solvent Yellow 56 -väriä. Se hydrolysoituu helposti hapoilla, jolloin sen asetaaliryhmä irtoaa. Tuloksena on veteen liukeneva muoto. Solvent Yellow 124 muuttuu punaiseksi, kun liuoksen pH laskee. Kun tutkittavaan näytteeseen lisätään suolahappoa, näytteen väri muuttuu ja osoittaa väriaineen läsnäolon. Se voidaan havaita polttoaineesta jopa 0,3 ppm:n pitoisuuksina, mikä tekee sillä värjätyn polttoöljyn olemassaolon havaitsemisen dieselöljystä helpoksi jopa silloin, kun polttoöljyä on vain 2–3 % dieselin seassa.


title: Solvent Yellow 124

text: Solvent Yellow 124 -väriainetta on vaikea poistaa polttoöljystä taloudellisesti kannattavilla menetelmillä. Sitä jää polttoainejärjestelmään ja se on havaittavissa sieltä myös monen myöhemmän tankkauksen jälkeen.


title: Solvent Yellow 124

text: Koska polttoöljyyn sekoitetun väriaineen suhde on tunnettu, sen määrän mittaaminen tutkittavasta polttoaineesta tekee mahdolliseksi laskea, kuinka paljon polttoöljyä on sekoitetettu lailliseen polttoaineeseen.


title: Solvent Yellow 124

text: Väriaine hajoaa valon vaikutuksesta. Huijarit ovat Britanniassa "pesseet" väriainetta sisältänyttä, niin sanottua punaista dieseliä hapoilla ja kemikaaleilla poistaakseen väriaineen ja sitten myyneet väärennetyn dieselin eteenpäin. Polttoaineeseen jääneet hapot ja muut aineet vahingoittavat kuitenkin polttoainejärjestelmää ja pumppuja.


title: Egyptin Valioliiga

text: Egyptin valioliiga () on Egyptin jalkapallosarjojen korkein sarjataso. Siinä pelaa 19 joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 36. Kauden päätteeksi sarjan viimeinen joukkue putoaa Egyptin 1. divisioonaan. Historian saatossa menestyksekkäin joukkue on ollut Al-Ahli 36 mestaruudellaan.


title: Egyptin Valioliiga

text: Kaudet 2011-12 ja 2012-13 jouduttiin keskeyttämään, ensimmäinen Egyptin jalkapallomellakan ja toinen alueella vallinneen poliittisen tilanteen vuoksi.


title: Mustasukeltaja-antilooppi

text: Mustasukeltaja-antilooppi ("Cephalophus niger") on Länsi-Afrikan sademetsävyöhykkeellä elävä sorkkaeläin. Tämä 80–100 sentin pituinen ja 9–24 kilon painoinen keskikokoinen sukeltaja-antilooppi on väritykseltään pääosin musta, mihin myös sen latinankielinen lajinimi "niger" viittaa. Nisäkäsnimistötoimikunnan ehdotus lajin uudeksi suomenkieliseksi nimeksi on "mustapuikkija".


title: Mustasukeltaja-antilooppi

text: Mustasukeltaja-antilooppi on sukeltaja-antiloopiksi keskikokoinen. Koiraat ja naaraat ovat sarvien kokoa lukuun ottamatta samannäköisiä. Ruumiinpituus on 80–100 senttiä ja säkäkorkeus 45–51 senttiä. Paino vaihtelee yhdeksästä kilosta 24 kiloon. Keskimääräinen paino on 15–20 kiloa. Häntä on lyhyt ja pituudeltaan 7–14 senttiä, keskimäärin 12 senttiä. Mustasukeltaja-antilooppi on vankkarakenteinen eläin, jolla on lyhyet, tukevat jalat sekä pitkä ruumis ja pitkä kaula. Myös pää on suhteellisen pitkä. Sekä koiraalla että naaralla on suipot, pitkät sarvet, mutta ne ovat usein otsakiharoiden peitossa. Naaraiden sarvet ovat 2,5–3 sentin pituiset, koiraan 7,5–17,5-senttiset. Sorkat ovat teräväkärkiset.


title: Mustasukeltaja-antilooppi

text: Mustasukeltaja-antiloopin turkki on pidempi kuin useimmilla muilla sukeltaja-antiloopeilla, mutta tätä seikkaa on vaikea havaita, koska karvat ovat sileästi kiinni ruumiissa. Mustasukeltaja-antiloopin turkin väri on nimensä mukaisesti musta tai ruskeanmusta ja hieman kiiltävä. Vatsapuoli on hieman selkäpuolta vaaleampi. Eturaajojen välissä saattaa olla ruosteenoransseja laikkuja. Hännän yläpinta on musta, ja alapinta valkoinen. Hännässä on vaaleanharmaa siveltimenmuotoinen leveä tupsu. Kurkun ja leuan alue on vaaleanharmaa. Korvat ovat ulkopinnoilta mustat, sisältä vaaleanharmaat. Pää on musta, lukuun ottamatta kastanjanruskeaa otsaa ja kruunumaista töyhtöä. Töyhdön keskellä on myös mustaa.


title: Mustasukeltaja-antilooppi

text: Nuoret mustasukeltaja-antiloopit ovat muutoin samanvärisiä kuin aikuiset, mutta niiden vatsapuoli on vaaleampi, eikä naama ole yhtä punertava kuin aikuisilla yksilöillä.


title: Mustasukeltaja-antilooppi

text: Mustasukeltaja-antilooppia tavataan Afrikan länsiosissa. Se elää ainakin Guineassa, Sierra Leonessa, Liberiassa, Norsunluurannikolla, Ghanassa, Togossa ja Nigeriassa Niger-joelle saakka. Lajia ei ole tavattu varmuudella Beninissä eikä Burkina Fasossa. Sen ei myöskään tiedetä koskaan eläneen Niger-joen itäpuolella.


title: Mustasukeltaja-antilooppi

text: Mustasukeltaja-antilooppi elää sademetsävyöhykkeellä, mutta se elää myös muun tyyppisissä metsissä. Sitä tavataan varsinaisen alankosademetsän ohella myös sademetsien reunamilla, galleriametsissä, tiheiköissä, pensaikoissa sekä savannien jokivarsimetsissä ja kesävihannissa metsissä. Se on sopeutunut elämään myös ihmisen muokkaamassa ympäristössä, ja sitä tavataan myös uudismetsissä, maatilojen pensaikoissa ja joskus jopa viljelyksillä.


title: Mustasukeltaja-antilooppi

text: Mustasukeltaja-antiloopit ovat yleisimpiä levinneisyysalueen keskiosissa Liberiasta Ghanaan ulottuvalla alueella. Tämän alueen itä- ja länsipuolella populaatiot ovat pienempiä tai taantumassa. Kannan kooksi arvioidaan nykyisin noin 100 000 yksilöä, mutta lukumäärä on ilmeisesti laskemassa vähitellen. Mustasukeltaja-antiloopit tulevat toimeen ihmisen muokkaamassa ympäristössä, joten ne ovat kestäneet ihmisasutuksen leviämistä paremmin kuin muut Länsi-Afrikan keskikokoiset sukeltaja-antiloopit. Lajia metsästetään lihan ja nahan takia. Vaikka se on tavallinen bushmeat-kapan kohde, se näyttää kestävän metsästystä suhteellisen hyvin. Kaikkein tiheimmin asutuilta alueilta mustasukeltaja-antiloopit ovat silti hävinneet. Mustasukeltaja-antilooppi ei kuitenkaan ole lajina uhanalainen, vaan Kansainvälinen luonnonsuojeluliitto luokittelee sen elinvoimaiseksi lajiksi. Vielä vuoden 1996 arviossa sitä pidettiin silmälläpidettävänä. Laji elää usealla suojelualueella.


title: Mustasukeltaja-antilooppi

text: Mustasukeltaja-antiloopin elintapoja on tutkittu vain vähän. Se näyttää liikkuvan yksikseen tai pareittain. Joidenkin lähteiden mukaan se on enimmäkseen yöaktiivinen, toisten mukaan päiväaktiivinen. Sitä näkee usein ylittämässä metsäteitä, etenkin myöhäisillalla. Monrovian eläintarhassa tehdyssä tutkimuksessa havaittiin, että tarhan viisi mustasukeltaja-antilooppia olivat aktiivisia 64 % päivästä, mutta vain 24 % yöstä. Lajia pidetään reviiritietoisena. Mustasukeltaja-antiloopin uskotaan olevan ekologialtaan samanlainen kuin kääpiöfilatomba. Sillä uskotaan myös olevan Länsi-Afrikassa sama ekologinen lokero kuin Keski-Afrikassa elävällä peterinsukeltaja-antiloopilla.


title: Mustasukeltaja-antilooppi

text: Mustasukeltaja-antilooppi syö monipuolista ravintoa. Se syö pudonneita hedelmiä, kukkia, lehtiä ja ruohoja. Monien isojen sukeltaja-antilooppien tavoin sen uskotaan olevan riippuvainen hedelmiä vuoden ympäri pudottavista puista. Se syö myös eläinravintoa kuten hyönteisiä, etanoita ja munia. Mahdollisesti se syö satunnaisesti lintujakin. Mustasukeltaja-antiloopin ruokavaliota rajoittaa se, että se ei pysty rikkomaan suussaan halkaisijaltaan yli kuuden sentin läpimittaisia ravintopaloja.


title: Mustasukeltaja-antilooppi

text: Valtaosa mustasukelta-antiloopin lisääntymisestä saaduista tiedoista on peräisin vankeudessa. Luonnossa sillä ei näytä olevan mitään tiettyä lisääntymisaikaa. Eräs vasa löydettiin luonnosta toukokuussa, mikä viittaisi siihen, että ainakin osa vasoista syntyy kuivankauden lopulla tai sadekauden alussa. Kantoaika vaihtelee reilusta neljästä kuukaudesta seitsemään kuukauteen. Naaras synnyttää kerralla yhden vasan. Vasa painaa syntyessään 1,42–2,18 kiloa ja on väriltään musta. Ensimmäisten 8–10 päivänsä aikana vasan paino nousee 1,65–3,20 kiloon ja kuukauden ikäisenä se on 2,75–4 kilon painoinen. Kuukauden ikäisenä koiraat ovat kasvaneet jo naaraita suuremmiksi, vaikka ne syntyivät käytännössä samankokoisina. Emo imettää vasaa noin viisi kuukautta. Koiraat tulevat sukukypsiksi 12–18 kuukauden ikäisinä, naaraat 9–18 kuukauden ikäisinä. Mustasukeltaja-antiloopit voivat elää vankeudessa yli 11 vuoden ikäisiksi.


title: KNM Ula (S300)

text: KNM Ula (runkonumero S300) on Norjan laivaston Ula-luokan sukellusvene.


title: KNM Ula (S300)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 29. tammikuuta 1987 ja alus laskettiin vesille 29. heinäkuuta 1988. Alus valmistui 27. huhtikuuta 1989.


title: KNM Ula (S300)

text: Harjoitustorpedo vaurioitti alusta koejoissa 1989.


title: KNM Utsira (S301)

text: KNM Utsira (runkonumero S301) on Norjan laivaston Ula-luokan sukellusvene.


title: KNM Utsira (S301)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 15. kesäkuuta 1990 ja alus laskettiin vesille 21. marraskuuta 1991. Alus valmistui 30. huhtikuuta 1992.


title: KNM Utstein (S302)

text: KNM Utstein (runkonumero S302) on Norjan laivaston Ula-luokan sukellusvene.


title: KNM Utstein (S302)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 6. joulukuuta 1989 ja alus laskettiin vesille 25. huhtikuuta 1991. Alus valmistui 14. marraskuuta 1991.


title: KNM Utvær (S303)

text: KNM Utvær (runkonumero S303) on Norjan laivaston Ula-luokan sukellusvene.


title: KNM Utvær (S303)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 8. joulukuuta 1988 ja alus laskettiin vesille 19. huhtikuuta 1990. Alus valmistui 8. marraskuuta 1990.


title: KNM Uthaug (S304)

text: KNM Uthaug (runkonumero S304) on Norjan laivaston Ula-luokan sukellusvene.


title: KNM Uthaug (S304)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 15. kesäkuuta 1989 ja alus laskettiin vesille 18. lokakuuta 1990. Alus valmistui 7. toukokuuta 1991.


title: KNM Uredd (S305)

text: KNM Uredd (runkonumero S305) on Norjan laivaston Ula-luokan sukellusvene.


title: KNM Uredd (S305)

text: Alus tilattiin 30. syyskuuta 1982 Thyssen Nordseewerkeltä Emdenistä. Sen köli laskettiin 23. kesäkuuta 1988 ja alus laskettiin vesille 22. syyskuuta 1989. Alus valmistui 3. toukokuuta 1990.


title: KNM Uredd (S305)

text: Maaliskuussa 1991 alus oli mukana telakointionnettomuudessa ja sen komentokeskuksessa syttyi tulipalo helmikuussa 1992.


title: Amerikan Formula BMW -kausi 2008

text: Amerikan Formula BMW -kausi 2008 oli sarjan ensimmäinen kausi yhdistyttyään Formula BMW USA-sarjan kanssa. Kausi alkoi Yhdysvaltain Monterey Festival of Speedin radalla ja päättyi Brasilian Interlagosissa. Sarjan mestaruuden voitti yhdysvaltalainen Alexander Rossi. Toiseksi sijoittui brasilialainen Ricardo Favoretto ja kolmanneksi kanadalainen Gianmarco Raimondo.


title: Ludham

text: Ludham on kylä Englannin itäosassa, Norfolkin kreivikunnassa. Vuonna 2001 kylässä oli 1 300 asukasta. Kylässä on Pyhälle Katariinalle omistettu kirkko 1400-luvulta. Kylän ulkopuolella on luostari, jonka perusti erakko Suneman 800-luvulla.


title: Ludham

text: Toisen maailmansodan aikana kylässä toimi sotilaslentokenttä.


title: Ludham

text: Vuonna 1950 kylän lähellä tehtiin suunniteltua vedenottamoa varten koekairaus paksun savikerroksen läpi. Savikerrostumista löytyi muinaisia siitepölyjä, jotka voitiin yhdistää eri aikakausien kasvillisuuteen. Royal Society rahoitti toisen, 41 metriä syvän rei'än kairaamisen. Siitä löytyi siitepölyn lisäksi simpukankuoria. Kairauksesta analysoitiin kerroksia, joita ei ole löydetty mistään muualta, ja niitä vastaavat ajanjaksot nimettiin Norfolkin kylien ja jokien mukaan. Ne ovat auttaneet Englannin kvartäärikauden tutkimuksessa.


title: Hevonoja (Myrskylä)

text: Hevonoja on 192 henkilön asuttama kylä Myrskylässä Lapinjärven rajalla. Siellä sijaitsee Hevonojan kartano, jolle aikoinaan kuului noin 1000 hehtaaria maata, josta 400 hehtaaria peltoa.


title: Hevonoja (Myrskylä)

text: Vuonna 1945 alueelle asutettiin Uukuniemen Latvasyrjän asukkaat, jotka oli välillä siirretty Laihialle sen jälkeen, kun Latvasyrjä oli jäänyt Neuvostoliitolle luovutetulle alueelle Moskovan välirauhansopimuksella 19. syyskuuta 1944. Kartanon maat pyrittiin saamaan sarkajakoon 1945, ja lopullisesti maat olivat lohkotut erillisiksi maatiloiksi omistajaperheiden kesken 1951. Rahoitusolojen järjestämiseksi Uukuniemen Latvasyrjän osuuskassan toiminta siirrettiin Myrskylään ja siitä tuli Myrskylän Osuuspankki, kunnan toinen pankki Myrskylän Säästöpankin jälkeen. Uukuniemen Latvasyrjän Osuuskassa, 17.196, poistettiin kaupparekisteristä vasta 23.3.1962.


title: Hevonoja (Myrskylä)

text: Kylässä on edelleen kohtalainen asutus ja kyläyhdistystoimintaa.


title: Katharine Lee Bates

text: Katharine Lee Bates (1859–1929) oli yhdysvaltalainen runoilija ja lauluntekijä. Hänen tunnetuin laulunsa on vuonna 1893 kirjoitettu ”America the Beautiful”, jota pidetään joskus Yhdysvaltojen vaihtoehtoisena kansallislauluna ”Tähtilipun” ohella.


title: Katharine Lee Bates

text: Bates syntyi Falmouthissa, Massachusettsissa ja muutti lapsena perheensä mukana Wellesleyhin. Hän suoritti alemman ja ylemmän korkeakoulututkinnon Wellesley Collegessa ja opiskeli jonkin aikaa myös Oxfordin yliopistossa. Hän toimi vuosina 1880–1925 Wellesley Collegessa englanninkielisen kirjallisuuden opettajana. Hän julkaisi paljon runoja, kirjoja ja näytelmiä.


title: Katharine Lee Bates

text: ”America the Beautiful” -runon Bates kirjoitti vuonna 1893. Se julkaistiin ensimmäisen kerran kaksi vuotta myöhemmin Yhdysvaltain itsenäisyyspäivänä "The Congregationalist" -lehdessä. Yhdysvaltalainen säveltäjä Silas G. Pratt sävelsi sanoihin melodian pian sen ilmestymisen jälkeen, ja laulu alkoi saada nopeasti huomiota. Vuonna 1904 Bates, jolle runon suosio tuli yllätyksenä, muotoili sanoituksen uudelleen. Tämä versio julkaistiin 19. marraskuuta 1904 "The Boston Evening Transcript" -lehdessä. Nykyään laulu tunnetaan parhaiten Samuel A. Wardin säveltämän ”Materna”-kappaleen melodialla laulettuna.


title: Katharine Lee Bates

text: Koko elämänsä naimattomana ja lapsettomana elänyt Bates jäi eläkkeelle opettajan työstä vuonna 1925. Hän kuoli 28. maaliskuuta 1929.


title: AN-94

text: AN-94 "Abakan" (5,45-мм автомат Никонова обр. 1994 г. «Абака́н») on Gennadi Nikonovin suunnittelema rynnäkkökivääri.


title: AN-94

text: Nikonov työsti kivääriä Iževskin asetehtaassa 1970-luvun loppupuolelta, ja sen tarkoitus oli korvata AK-47 ja sen seuraajat. Ase valittiin jatkokehitettäväksi vuonna 1981 järjestetyssä "Abakan"-kilpailussa (kts. Abakan), ja lopullinen malli valmistui 1986.


title: AN-94

text: Aseen erikoisuus on kahden laukauksen pursketulimuoto, joka ammutaan erittäin suurella tulinopeudella (1800 rpm). Tarkoitus on lisätä läpäisyä luotiliivejä vastaan. Mekanismi pystyy siirtämään ensimmäisen laukauksen rekyylin toisen laukauksen jälkeiseen aikaan, jolloin tulen tarkkuus pysyy kertalaukauksen tasolla. Vuonna 1991 järjestetyissä kokeissa ase osoittautui huomattavasti AK-74:aa tarkemmaksi pursketulella, ja sitä suositeltiin hyväksyttäväksi. Tämä kuitenkin viivästyi, ja ase otettiin käyttöön 1997 nimellä AN-94. Vaikka vuoden 1980 suunnitelmissa oli koko kaluston uusiminen, Kalašnikovin mallit säilyivät edelleen käytössä uuden aseen monimutkaisuuden ja hinnan vuoksi. Aseen valmistus lopetettiin vuonna 2006.


title: AN-94

text: AN-94:ää tuotettiin Iževskissä vuoteen 2006 asti pienissä erissä.


title: AN-94

text: Tšetšenian sodassa aseen haittapuolet tulivat esiin. Mekanismi sietää huomattavasti huonommin likaa ja huollon puutetta kuin AK-74.


title: AEK-971

text: AEK-971 on Sergei Kokšarovin johdolla Kovrovin konetehtaalla suunniteltu, Konstantinovin SA-006-kiväärin mekanismiin perustuva rynnäkkökivääri. Aseen kaliiperi on venäläinen 5,45x39 mm.


title: AEK-971

text: Kivääriä alettiin kehittää 1974 Neuvostoliiton puolustusministeriön kilpailua varten, jonka kuitenkin voitti Nikonovin AN-94. Puolustusministeriö piti monia aseen ratkaisuja liian monimutkaisina, joten asetta yksinkertaistettiin. Kilpailijansa tavoin se perustuu aseen rekyyliä sarjatulella vähentävään mekanismiin. Aseessa on tämä vuoksi kaksi kaasukammiota ja -mäntää.


title: AEK-971

text: Aseesta on 5,56 mm NATO -kaliiperinen versio AEK-972 ja 7,62×39 mm -kaliiperinen AEK-973.


title: AEK-971

text: Asetta valmistettiin 2000-luvulla pieniä sarjoja sisäministeriön joukoille, mutta tuotanto päättyi 2006, jolloin Kovrovin konetehdas hankkiutui eroon sotilastuotannosta. Suunnitelmat ja koneet siirrettiin saman kaupungin ZID-tehtaalle, joka ei ole aloittanut tuotantoa pienien sarjojen kannattamattomuuden vuoksi.


title: AEK-971

text: Aseen edelleen kehitetty versio, AEK-545 (kaliiperissa 5.45x39 mm) otettiin Venäjän asevoimien kehitysohjelmaan kenttätestaukseen Izhmašin asetehtaan AK-12:n ohella. AEK-545 kuitenkin hävisi AK-12:lle, merkittävin syy oli AK-12:n halvemmat valmistuskustannukset.


title: Kahvipöllönen

text: Kahvipöllönen ("Otus umbra") on pöllöihin kuuluva lintu. Se on kotoperäinen Indonesiassa Simeuluen saarella Sumatran rannikon lähistöllä.


title: Kahvipöllönen

text: Sen uhkana on metsien hävittämisen aiheuttama elinalueiden väheneminen. Lisätutkimukset saattavat osoittaa sen uhanalaisuuden vakavammaksi. Sen elinpiiriä ovat subtrooppiset ja trooppiset kosteat alavat metsät, etenkin niiden reunamat rannikolla.


title: Kahvipöllönen

text: Sillä on kaksi alalajia, "Otus umbra enganensis" (Riley, 1927) ja "Otus umbra umbra" (Richmond, 1903).


title: Turhuuksien rovio (elokuva)

text: Turhuuksien rovio ("The Bonfire of the Vanities") on vuonna 1990 kuvattu draamakomedia, joka perustuu Tom Wolfen samannimiseen romaaniin. Elokuvan pääosia esittävät Tom Hanks, Bruce Willis, Melanie Griffith, Kim Cattrall, Saul Rubinek ja Morgan Freeman. Elokuvan on ohjannut Brian De Palma. Elokuva oli valtava taloudellinen floppi ja sai osakseen kritiikkiä. Elokuva oli ehdolla viiteen Razzie-palkintoon, mutta ei saanut yhtään.


title: Turhuuksien rovio (elokuva)

text: "Video-oppaassa" vuodelta 1994 Bello Romano moittii, ettei elokuva aivan tavoita romaanin satiirisia piikkejä, ja sanoo henkilöhahmojen jäävän ohuiksi. Hän antaa "Turhuuksien roviolle" kaksi tähteä viidestä, mikä vastaa sanallista arviota ”keskinkertainen”.


title: Oksøy-luokka

text: Oksøy-luokka on Norjan laivaston miinantorjunta-alusluokka, johon kuuluu kaikkiaan neljä alusta. Aluksista on palveluksessa kolme, kun luokan nimikkoalus on poistettu palveluksesta 2005. Alukset on valmistettu 1990-1995 ja ne muistuttavat Alta-luokan miinanraivaajia. Aluksille on asennettu kaksi kauko-ohjattua Pluton Plus -pienoissukellusvenettä.


title: John H. Kelly

text: John Hubert Kelly (20. heinäkuuta 1939 Fond Du Lac, Wisconsin, Yhdysvallat – 15. syyskuuta 2011 Atlanta, Georgia, Yhdysvallat) oli yhdysvaltalainen diplomaatti. Kelly toimi diplomaattina 1960-luvulta alkaen eri tehtävissä. Hän toimi muun muassa Libanonin- ja Suomen-suurlähettiläänä.


title: John H. Kelly

text: John Kelly syntyi Fond du Lacissa ja kasvoi Atlantassa. Hän valmistui vuonna 1961 Emory-yliopistosta. Hän toimi jonkin aikaa opettajana Virginian Danvillessä ja Michiganin Nilesissä, kunnes hän aloitti uransa liittovaltion hallinnossa.


title: John H. Kelly

text: Kellyn ura Yhdysvaltain edustajistojen palvelussa alkoi vuonna 1965. Hänen ensimmäiset diplomaattiset tehtävänsä sijoittuivat Turkkiin, Thaimaahan ja Ranskaan. Hän kohosi hiljalleen arvoasteikossa, ja 1980-luvulla hän oli apulaispäällikkönä erilaisissa tehtävissä.


title: John H. Kelly

text: Yhdysvaltain Libanonin-suurlähettiläänä Kelly toimi 1986–1988. Tuona aikana hän joutui median huomioon, kun hän piti epävirallista yhteyttä Ronald Reaganin hallinnon ja paikallisten militanttien välillä. Yhteys johti lopulta Libanonissa pankkivankina pidetyn David Jacobsenin vapauttamiseen. Kelly ohitti kokonaan ulkoministeriön ja sai aiheesta puhuttelun ulkominsteri George P. Shultzilta.


title: John H. Kelly

text: Kelly oli vuosina 1989–1991 Lähi-idän ja Etelä-Aasian asioista vastaavana apulaisulkoministerinä. Persianlahden sota osui juuri hänen kaudelleen. Kellystä tuli vuonna 1991 Yhdysvaltain Suomen-suurlähettiläs.


title: John H. Kelly

text: Diplomaattisen uransa Kelly jätti Helsingin jälkeen ja perusti konsulttitoimiston sekä opetti Georgia Techissa kansainvälistä politiikkaa. Hän oli myös aktiivinen Suomalais-amerikkalaisessa kauppakamarissa.


title: John H. Kelly

text: Kellyn ensimmäinen vaimo oli Abigail Snowdon. Heidän liittonsa päättyi eroon. Beirutissa Kelly tutustui suomalaissyntyiseen Helena "Maritza" Ajoon. He olivat naimisissa 23 vuotta John Kellyn kuolemaan saakka. Kellyllä oli lapsi ensimmäisestä ja tytär toisesta liitostaan.


title: Ralf Pettersson

text: Ralf Filip Pettersson (23. toukokuuta 1945 Helsinki – 3. marraskuuta 2011 Tukholma, Ruotsi) oli suomalainen professori ja lääketieteen tutkija.


title: Ralf Pettersson

text: Pettersson väitteli lääketieteen ja kirurgian tohtoriksi Helsingin yliopistossa 1974, ja hänen aiheenaan oli punkeista eristetty uusi virus. Hän osoitti, että tämä Uukuniemi-virus poikkesi rakenteeltaan aikaisemmin tunnetuista viruksista. Hän sai nimityksen Helsingin yliopiston virologian dosentiksi 1978, ja hän teki sen jälkeen merkittävän kansainvälisen uran. Hän oli fysiologian ja lääketieteen Nobel-komitean jäsen, varapuheenjohtaja ja puheenjohtaja 1990–2000.


title: Ralf Pettersson

text: Pettersson oli Karolinska institutetin molekyylibiologian professori ja Vetenskapsakademienin ulkomainen jäsen.


title: EVH (yritys)

text: EVH on Van Halen -yhtyeen kitaristina tunnetun Eddie Van Halenin perustama sähkökitaroiden, kitaravahvistimien ja niihin liittyvien tarvikkeiden valmistaja. EVH on osa Fender Musical Instruments Corporationia (FMIC) eli Fenderiä. Kaikissa EVH:n kitaroissa on osana nimeä Wolfgang, Eddien pojan Wolfgang Van Halenin etunimi.


title: EVH (yritys)

text: 1990-luvun alkupuolen ajan valmistettu Ernie Ball Music Man EVH oli ensimmäinen "Wolfgang-tyyppinen" kitara. Valmistajan kitarat tunnistaa helposti lavasta, jossa on toisella puolella 4 ja toisella puolella 2 viritinkoneistoa. Kaikki valmistus tapahtui USA:ssa ja tuotantomäärät olivat suhteellisen pieniä. Ernie Ballin nykymalliston Music Man Axis on varsin lähellä EVH-mallia.


title: EVH (yritys)

text: Seuraava valmistaja Peavey alkoi käyttää kitarasta nimeä Wolfgang. Myös Peaveyn valmistamien kitaroiden lavassa on teksti EVH. Peavey valmisti Wolfgangeja useina versioina 1990-luvun puolivälistä 2000-luvun puoliväliin. Niissä on muutoin samanmuotoinen lapa kuin EVH:n kitaroissa, mutta lavan päädyssä on suuri viiste. EVH:n kitaroissa on koko tuo alue leikattu pois, mistä aiheutui niiden lapojen "sarvimainen" ulkonäkö. Peaveyn Wolfgangit valmistettiin Yhdysvalloissa lukuun ottamatta huokeinta mallia Peavey Wolfgang EXP, joka valmistettiin Koreassa. Peaveyn nykymalleista Peavey HP Special muistuttaa ehkä eniten Wolfgangeja.


title: EVH (yritys)

text: Ensimmäiset EVH-merkkiset kitarat julkaistiin virallisesti vuonna 2009, vaikka niiden kehitystyö alkoi jo 2006. Sittemmin on ilmestynyt useita muitakin malleja. Kaikille nykymalleille on yhteistä 22 nauhaa, jotka ovat ruostumatonta terästä. Myös kitaroiden muoto on aina sama, mutta paksuus vaihtelee. Kaikissa on myös kaarevuudeltaan muuttuva otelauta (Compound radius 12"-16") ja poikkeuksellisen kevyesti liikkuvat potentiometrit. Näin Van Halenin ”Cathedralin” tapaisten kappaleiden, joissa äänenvoimakkuussäädintä on käänneltävä nopeassa tahdissa, soittaminen on vaivatonta.


title: EVH (yritys)

text: Vibrakammella varustetuissa malleissa on aina D-Tuna vakiona. Pinta-asennettu EVH Floyd Rose on säädetty ei-kelluvaksi, jolloin sustain on parempi ja D-Tunan käyttö mahdollista. Kaularauta säädetään kätevästi samaan tapaan kuin Music Maneissa. Näissä Yhdysvalloissa valmistetuissa malleissa on puolen tuuman vaahterakansi lehmusrungon päällä:


title: EVH (yritys)

text:
Nämä mallit taas valmistetaan Japanissa:
Niissä ei ole kaarevaa vaahterakantta, vaan tasainen pinta. Lisäksi pintakäsittelyssä on eroja ja värivaihtoehtoja on vähemmän. Kaikki elektroniikka ja mekaniikka on ilmeisesti samaa kuin Yhdysvalloissa valmistetuissa malleissa.


title: EVH (yritys)

text:
Lisäksi on olemassa Eddien omia erikoisversiota, joita ei nyt tai kenties koskaan myöhemminkään kaupasta saa, kuten Wolfgang,-malli jossa Steinbergerin TransTrem -talla. Se ei ainakaan yksinkertaista asiaa, että EVH on osa Fenderiä, kun taas Steinberger on osa Gibsonia. Aluksihan Eddie käytti Steinberger GL2T:aa (se pieni laatikon muotoinen kitara), kun oli tarvetta TransTrem:lle. Sellaisia kappaleita ovat ainakin Van Halenin Get Up, Summer Nights, Fire in the Hole ja Me Wise Magic.
Ensimmäisen tämäntyyppisen, Eddien speksien mukaisen vahvistimen valmisti Peavey. Nimi oli simppelisti Peavey 5150. Aikoinaan julkaistiin päivitetty malli nimellä Peavey 5150 II. Tuo numeroyhdistelmä on sekä erään Van Halenin albumin nimi, että myös Eddien käyttämä nimitys studiostaan.


title: EVH (yritys)

text: Uusin versio em. vahvistimesta on EVH 5150 III. Kaikki kolme ovat n. 100 W tehoisia. Tuosta EVH:sta tosin on nykyään myös pienempi ja halvempi 50 W versio saatavilla.


title: EVH (yritys)

text: Nykyään saa EVH-merkillä varsutettuja kitarankieliä, kitarahihnoja, plektroja yms. tarvikkeita. Myös muutamia efektipedaaleja löytyy kitaralle. Niidenkin merkki on EVH, mutta käytännössä joku muu aina valmistaa ne Eddien toiveiden mukaisesti. Esim.


title: EVH (yritys)

text: Eddie Van Halen on vuosikymmenien varrella soittanut todella monenlaisilla kitaroilla ja vahvistimilla. Monet näistä merkeistä ovat edelleen olemassa joko edelleenkin itsenäisinä, tai sitten osana jotain suuryritystä. Lista on pitkä, mutta mainittakoon vahvistimista vaikkapa Marshall ja Peavey. Ja kitaranvalmistajista Ernie Ball, Gibson, Fender, Kramer, Steinberger ja Charvel. Ja onpa Eddien aikanaan itse sekalaisista osista rakentama kitara lempinimeltään Frankenstein.


title: EVH (yritys)

text: Tietenkin myös Floyd Rose on syytä mainita, Eddiehän oli mukana senkin alkuvaiheissa. Vibrakammella varustettujen EVH-kitaroiden tallana onkin aina EVH Floyd Rose. Lienee käytännössä joko sama, tai vähintäänkin melkein sama talla, kuin kaikkien ostettavissa oleva Original Floyd Rose.


title: Backer Aloenouvo

text: Backer Aloenouvo (s. 4. heinäkuuta 1990 Masseda, Togo) on togolainen jalkapalloilija, joka edustaa Tunisian pääsarjassa AS Marsaa. Pelipaikaltaan Aloenouvo on hyökkääjä.


title: Backer Aloenouvo

text: Aloenouvo aloitti ammattilaisuransa US Massédenassa kaudella 2006–2007. Hän vietti seurassa kaksi kautta, kunnes siirtyi kesällä 2008 Tunisiaan AS Marsaan.


title: Vincent Bossou

text: Vincent Bossou (s. 7. helmikuuta 1986 Kara, Togo) on togolainen jalkapalloilija, joka edustaa Vietnamin pääsarjassa Navibank Saigonia. Pelipaikaltaan Bossou on puolustaja.


title: Vincent Bossou

text: Bossou aloitti uransa togolaisessa Maranatha FC:ssä kaudella 2006–2007. Hän vietti seurassa yhteensä kolme kautta voittaen viimeisellä kaudellaan Togon mestaruuden.


title: Vincent Bossou

text: 15. tammikuuta Bossou siirtyi kahden vuoden sopimuksella tunisialaiseen ES Saheliin. Hän ehti pelata joukkueessa kolme ottelua, kun hänen sopimuksensa purettiin huhtikuussa 2010.


title: Vincent Bossou

text: 18. maaliskuuta 2011 Bossou palasi takaisin Togoon Maranathaan. Hän vietti seurassa yhden kauden, jonka jälkeen siirtyi toukokuussa 2011 Vietnamiin Navibank Saigoniin.


title: Vincent Bossou

text: Bossou on pelannut Togon maajoukkueessa vuodesta 2007 alkaen. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Miniahvenet

text: Miniahvenet ("Elassomatidae") on ahvenkaloihin kuuluva kalaheimo. Heimon lajeja tavataan Yhdysvaltojen kaakkoisosan makeista vesistä. Toisinaan niitä pidetään myös akvaariokaloina.


title: Miniahvenet

text: Varhaisimmat miniahventen heimoon kuuluvien lajien fossiilit on ajoitettu tertiäärikauden loppupuolelle. Nykyään heimoon kuuluu yksi suku, johon luetaan kuuluvaksi kuusi lajia, ja heimoon voi kuulua vielä kuvailemattomia lajeja. Lajit ovat hohtominiahven ("Elassoma evergladei"), raitaminiahven ("Elassoma zonatum"), "Elassoma alabamae", "Elassoma boehlkei", "Elassoma okatie" ja "Elassoma okefenokee". Miniahventen luokitus on osittain epävarmaa. Aikaisemmin niiden katsottiin olevan aurinkoahventen ("Centrarchidae") alaheimo, joita miniahvenlajit muistuttavat ulkonäöltään. Miniahvenilla on havaittu olevan samankaltaisia piirteitä muun muassa piikkikalojen ("Gasterosteiformes") kanssa, ja toisinaan heimo sijoitetaan omaan lahkoonsa "Elassomatiformes". Nykyään heimon katsotaan useimmiten kuuluvaksi ahvenkalojen lahkoon omaan alalahkoonsa "Elassomatoidei".


title: Miniahvenet

text: Nimensä mukaisesti miniahvenet ovat pienikokoisia. Suurimmat lajit saavuttavat korkeintaan 4,5 cm:n pituuden ja osa lajeista jää täysikasvuisenakin alle 2 cm:n mittaisiksi. Ruumiinmuodoltaan kalat ovat pitkulaisia ja selkäevä on pitkähkö. Pyrstöevä on muodoltaan pyöreä. Miniahvenlajien silmät ovat kookkaat ja alaleuka työntyy yläleukaa pidemmälle. Kalojen suomut ovat pienikokoiset ja muuttuvat kutuaikaan koirailla kirkkaan sinisiksi. Miniahvenilla ei ole kylkiviivaa.


title: Miniahvenet

text: Miniahvenia tavataan ainoastaan Yhdysvaltain kaakkoisosista. Niitä tavataan Pohjois-Carolinan osavaltiosta etelään Floridan osavaltioon ja länteen Texasin ja Illinoisin osavaltioihin asti.. Ne elävät tyypillisesti suolammikoissa sekä lähteissä, joskus myös joissa. Lajien ravintoa ovat pienet selkärangattomat eläimet, kuten hyönteiset ja äyriäiset sekä nilviäiset. Ne ovat melko lyhytikäisiä ja elävät korkeintaan muutaman vuoden ajan. Kalat kutevat vesikasvuston sekaan ja koiras vartioi munia.


title: Heikki Laine (muusikko)

text: Heikki Laine on suomalainen muusikko. Hän on toiminut basistina muun muassa Quintessence ja Q-Continuum -yhtyeissä.


title: Heikki Laine

text: Heikki Laine voi viitata seuraaviin henkilöihin:


title: Viimeiseen hengenvetoon (täsmennyssivu)

text: Viimeiseen hengenvetoon tarkoittaa seuraavia asioita:


title: Norjan rannikkovartiosto

text: Norjan rannikkovartiosto (norj. Kystvakten) on Norjan merivoimien merialueiden valvonnasta vastaava aselaji. Sen esikunta on Oslossa. Norjan merialueet on jaettu kahteen valvonta-alueeseen: Pohjoinen merivalvonta-alueen Sortlandissa ja Eteläinen merivalvonta-alue Haakonsvernissa Bergenissä. Kummankin merivalvonta-alueen alaisuuteen on sijoitettu rannikkovalvontalaivue.


title: Norjan rannikkovartiosto

text: Norja perusti rannikkovartioston 1976 turvaamaan rannikon luonnonvaroja sekä valvomaan käyttöönotettua 200 merimailin talousaluetta. Aluksi valvontaan käytettiin aiemmin laivastolla olleita aseistettuja kalastuksenvalvonta-aluksia sekä vuokrattuja troolareita, kunnes Nordkapp-luokan vartioalukset saatiin palveluskäyttöön.


title: Munamiehen talvi

text: Munamiehen talvi on Riku Niemisen luoman ja esittämän hahmon Munamiehen toinen musiikkialbumi, joka ilmestyi 2. marraskuuta 2011. Levy debytoi Suomen virallisen listan sijalla 15, ja myi edellisen albumin tapaan kultaa eli yli 10 000 kappaletta. Sen teemana on talvi ja joulu, ja siinä on joitakin vanhoja kappaleita uusina versioina.


title: HLA-B27

text:
Human Leukocyte Antigen (HLA) B27 (alityyppi B*2701-2759)
on kudosantigeeni joka sijaitsee kromosomi 6:ssa. Suomessa noin 14%:lta väestössä (eli n. 750 000) löytyy tämä kudostekijä.
Tämä riskitekijä kohottaa mahdollisuutta sairastua joukkoon reuma- ja suolistotulehdustauteja
kuten selkärankareumaan, Reiterin tautiin, reaktiiviseen niveltulehdukseen, sekä ulseratiivisen koliitin ja psoriasiksen yhteydessä esiintyvään spondyliittiin.
Taudin muodostumiseen, esim. reaktiivisen niveltulehduksen syntyyn tarvitaan kuitenkin altistus Yersinia, Shigella, Chlamydia, Salmonella tai Campyloryhmien bakteereille.


title: Jacques Mbali

text: Jacques Mbali (1921 – 22. kesäkuuta 2007) oli kinshasankongolainen roomalaiskatolinen piispa. Hänet vihittiin papiksi 20. joulukuuta 1947 ja nimitettiin Butan hiippakunnan piispaksi 4. heinäkuuta 1961. Piispaksi vihkiminen seurasi 12. marraskuuta. Pääkonsekraattorina toimi Gastone Mojaisky-Perrelli, jota avustivat Nicolas Kinsch ja Louis Nganga a Ndzando.


title: Jacques Mbali

text: Mbali osallistui Vatikaanin toiseen kirkolliskokoukseen. Hän jäi eläkkeelle 27. syyskuuta 1996.


title: Pohjois-Carolinan osavaltionyliopisto

text: Pohjois-Carolinan osavaltionyliopisto on vuonna 1887 perustettu yliopisto, joka sijaitsee Raleigh'ssa.


title: Pohjois-Carolinan osavaltionyliopisto

text: Yliopisto on osa Pohjois-Carolinan yliopiston järjestelmää. Se on listattu useasti maan viidenkymmenen parhaan julkisen yliopiston listaukseen.


title: Doug Collins

text: Paul Douglas ”Doug” Collins (s. 28. heinäkuuta 1951 Christopher, Illinois) on yhdysvaltalainen koripallovalmentaja ja kilpauransa päättänyt koripalloilija.


title: Doug Collins

text: Collins pelasi yliopistokoripalloa Illinois'n osavaltionyliopistossa vuosina 1969–1973. Vuonna 1972 hän edusti Yhdysvaltoja Münchenin olympialaisissa. Collins pelasi kaikki yhdeksän ottelua, joista maa hävisi ainoastaan kiistellyn loppuottelun Neuvostoliittoa vastaan. Vuonna Collins ilmoittautui NBA:n varaustilaisuuteen, jossa Philadelphia 76ers varasi hänet koko tilaisuuden ensimmäisenä pelaajana. Hän edusti koko NBA-uransa kyseistä seuraa, jonka paidassa hän pääsi neljä kertaa vuosina 1976–1979. Tilastollisesti Collinsin paras kausi oli 1975–1976, jolloin hän teki 20,8 pistettä ottelua kohden. Yhdeksän NBA-kauden jälkeen Collins vetäytyi koripallosta loukkaantumisten takia.


title: Doug Collins

text: Pelaajauransa jälkeen Collins valmensi yliopistojoukkueissa. Toukokuussa 1986 hän siirtyi Chicago Bullsin päävalmentajaksi. Hän valmensi Chicagoa kolme kautta, joiden aikana seura eteni parhaimmillaan konferenssin finaaleihin. Vuonna 1995 Collins jatkoi valmentamista Detroit Pistonsissa, joka paransi heti voittojen määrää. Vuodet 2001–2003 hän valmensi Washington Wizardsia ja vuosina 2010–2013 Philadelphia 76ersia.


title: Percy Jackson: Hirviöidenmeri

text: Percy Jackson: Hirviöidenmeri ("Percy Jackson & the Olympians: The Sea of Monsters") on vuonna 2013 ensi-iltansa saanut fantasiaelokuva, jonka on ohjannut Thor Freudenthal. Elokuva on jatko-osa elokuvalle "" (2010). Elokuva perustuu Rick Riordanin romaaniin "Hirviöidenmeri", jossa on paljon kreikkalaisesta mytologiasta peräisin olevia aiheita. Logan Lerman on kertonut MTV:n haastattelussa, että kolmatta elokuvaa ei näillä näkymin tule.


title: Percy Jackson: Hirviöidenmeri

text: Elokuva alkaa, kun neljä nuorta puoliveristä, Luke, Annabeth ,Grover ja Thailea pakenevat hirviöitä puoliveristen leirille. Thailea uhraa itsensä pelastaakseen ystävänsä ja hänen isänsä Zeus muuttaa hänet Thaleia petäjäksi joka suojaa leiriläisiä. Nykyhetkessä Percy Jackson kilpailee muita puoliverisiä vastaan leirin turnauksessa. Percy on lähellä voittoa mutta pelastaa toisen kilpailijan ja näin Clarissa De Rue vie voiton. Turnauksen jälkeen Percy tuntee itsensä "vain yhden retken ihmeeksi". Pian Chiron ja Herra D tapaavat kykloopin joka on tullut maagisen rajan läpi. Kyklooppi kertoo olevansa Poseidonin poika. Percylle paljastuu Tyson-nimisen kykloopin olevan hänen velipuolensa. Kun leiriläiset ovat ruokailemassa, pronssinen härkä rikkoo maagisen rajan ja tekee tuhoja leirillä. Percy onnistuu tuhoamaan sen Tysonin, Annabethin ja Clarissen avulla. Luke Castellan saapuu, vihjaa Percylle ennustuksesta ja katoaa. Leiriläiset tajuavat Thaleia petäjän olevan myrkytetty ja sen, että he ovat alttiita hyökkäyksille. Percy kysyy Chironilta ennustuksesta, joka kehottaa häntä menemään oraakkelin puheille. Oraakkeli kertoo Percylle ennustuksesta, jossa vanhimpien jumalten puoliverinen poika joko pelastaa tai tuhoaa Olympoksen. Percy kertoo Chironille ennustuksesta, ja Chiron kertoo Percyn olevan ainoa elossa oleva vanhimpien jumalten jälkeläinen, joten ennustus voi tarkoittaa itse Percya. Elokuvan lopussa, kun petäjä on parannettu kultaisella taljalla, herää Thaleia joka on toinen Hadeksen, Poseidonin ja Zeuksen perillinen Percyn lisäksi. Joten ennustuksessa esiintynyt jälkeläinen voikin olla Thaleia eikä Percy. Mutta onko Thaleia kenen tytär?


title: Johannes Lehto

text: Johannes Lehto (s. 7. helmikuuta 1992 Turku) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelityyliltään voimahyökkääjä, jonka vahvuuksiin kuuluu voima, raamit ja suoraviivaisuus. Lehto ei ole kuitenkaan yltänyt yhtä tehoihin vielä miesten peleissä, mitä hän teki juniorina.


title: Johannes Lehto

text: Lehto on TuTon kasvatti. Hän debytoi seuran Mestis-joukkuessa vain 16-vuotiaana kaudella 2008–2009, jolloin Lehto pelasi TuTossa viiden runkosarja- ja kuuden playoff-ottelun verran ilman tehopisteitä.


title: Johannes Lehto

text: Kaudeksi 2009–2010 Lehto siirtyi Turun Palloseuran A-nuoriin, hän pelasi ensimmäisellä kaudellaan myös B-nuorissa. Kauden 2010–2011 Lehto pelasi kokonaan TPS:n A-nuorissa. Hän oli tehoilla 20+13=33 joukkueen paras maalintekijä ja kolmanneksi paras pistemies. A-nuorten SM-liigan maalipörssissä Lehto sijoittui kuudenneksi kolmen muun pelaajan kanssa. Hän myös jakoi kymmenellä osumallaan sarjan ylivoimamaalipörssin voiton HPK:n Teemu Rautiaisen kanssa.


title: Johannes Lehto

text: Kaudella 2011–2012 Lehto toimi TPS:n A-nuorten kapteenina. Hän teki SM-liigadebyyttinsä 18. marraskuuta 2011 vieraissa Rauman Lukkoa vastaan ja teki ottelussa myös ensimmäisen SM-liigamaalinsa ensimmäisessä erässä Tuomas Suomisen syötöstä. Yhteensä Lehto pelasi kauden aikana kolme SM-liigaottelua.


title: Johannes Lehto

text: Huhtikuussa 2012 Lehto teki vuoden mittaisen sopimuksen TuTon kanssa. Hän suurimman osan kaudesta 2012–2013 joukkueen A-nuorissa, jotka voittivat Mestis-tason mestaruuden. Lehto pelasi TuTon Mestis-joukkueessa vain kolme ottelua ja kävi kauden aikana myös lainalla Suomi-sarjassa Salon Kiekkohaiden ja Kokkolan Hermeksen joukkueissa. Siirtotakajalla, tammikuun 2013 lopulla hän siirtyi loppukaudeksi Mestiksen nousijajoukkue HC Keski-Uusimaan riveihin.


title: Johannes Lehto

text: Lehto palasi huhtikuussa 2013 try-outille TuToon. Hän jäi kuitenkin ilman jatkosopimusta ja jätti TuTon elokuussa 2013. Lehto jatkoi kaudella 2013–2014 uraansa II-divisioonajoukkue Kaarinan Kiekko-Pojissa, joiden paras maalintekijä hän oli 29 osumallaan. Lehto oli kauden päätteeksi nostamassa joukkuetta seuraavaksi kaudeksi Suomi-sarjaan. Sarjanousun myötä KaKiPo vaihtoi nimensä HC Indians Kaarinaksi kaudeksi 2014–2015.


title: Johannes Lehto

text: Lehto on pelannut yhden poikien maaottelun.


title: Erja Dammert

text: Erja Dammert (s. 2. joulukuuta 1955 Helsinki) on suomalainen dokumenttielokuvaohjaaja ja psykoterapeutti.


title: Erja Dammert

text: Hän oli DocPoint-festivaalin taiteellinen johtaja vuodet 2012–2013. Dammert on myös työskennellyt lukuisissa kotimaisissa ja kansainvälisissä elokuvissa muun muassa apulaisohjaajana ja tuotantopäällikkönä. Hän on myös leikannut, äänittänyt ja dramatisoinut lyhytelokuvia. Vuonna 2004 hän voitti parhaan dokumenttielokuvan Jussi-palkinnon elokuvalla Sotalapset. Sotalapset sai Jussi-palkinnon myös leikkauksesta.


title: KNM Tyr (N50)

text: KNM Tyr (runkonumero N50) on Norjan laivaston miinalaiva, jota käytetään vedenalaisiin etsintöihin ja pelastustöihin.


title: KNM Tyr (N50)

text: "Tyr" valmistui 1981 Voldnes Skipsverftillä Pohjanmerelle sijoitettuna kelluvana tukikohtana "MS Sandby Masterina". Norjan laivasto lunasti aluksen 1993, ja se siirrettiin muutostöitä varten Mjellem & Karlsenille Bergeniin. Aluksen valmistuttua helmikuussa 1995 sille oli asennettu uudet moottorit, sen siltaa oli laajennettu ja sille oli rakennettu miinaruuma sekä asennettu uusi hydraulinen järjestelmä. Alus oli varustettu myös radio-ohjatulla Scorpio 21 -pienoissukellusveneellä. Alus otettiin palvelukseen 7. maaliskuuta 1995.


title: Humpy Koneru

text: Humpy Koneru (s. 31. maaliskuuta 1987) on intialainen shakin suurmestari. Vuonna 2002 hän 15-vuotiaana sai kaikkien aikojen nuorimpana naispelaajana suurmestarin arvon ja piti ennätystä hallussaan vuoteen 2008. FIDE:n naisten Grand Prix 2009–2011 -turnaussarjassa Humpy sijoittui toiseksi ja pääsi ottelemaan maailmanmestaruudesta Grand Prixin voittajan, kiinalaisen Hou Yifanin kanssa.


title: Lassi Kämäri

text: Lassi Kämäri (s. 22. heinäkuuta 1961 Urjala) on espoolainen kirjailija. Hänen esikoisteoksensa aforismikokoelma Loistava puhallus - Lauseita ilmestyi vuonna 2005.


title: Lassi Kämäri

text: Kämärin tekstejä on julkaistu antologioissa ja lehdissä (mm. Aamulehti, City-lehti, Helsingin Sanomat, Kerberos, Lumooja, Parnasso, Signum) ja luettu radion Päivän mietelauseissa.


title: Lassi Kämäri

text: Kämäri työskentelee Eduskunnan kirjastossa tietopalvelusihteerinä.


title: Pecan Pie

text: Pecan Pie on Michel Gondryn ohjaama kaksiminuuttinen lyhytelokuva vuodelta 2003. Elokuvassa Jim Carreyn esittämä pyjama-asuinen hahmo ajelee öisillä kaduilla sänkyä muistuttavalla ajoneuvolla ja laulaa Elvis Presleyn tyyliä muistuttavaa laulua pekaanipiiraasta. Hän pysähtyy tankkaamaan ja vaihtamaan lakanoita huoltoasemalle, jonka henkilökuntaa esittää ranskalainen koomikkoduo Éric et Ramzy.


title: Pecan Pie

text: Carrey esiintyi pääosassa Gondryn seuraavana vuonna ensi-iltansa saaneessa pitkässä elokuvassa "Tahraton mieli".


title: Sporting Kristina

text: Sporting Kristina on kristiinankaupunkilainen jalkapalloseura. Se perustettiin vuonna 1994 LappBK:n, Tjöck IK:n ja Unitaksen yhdistyessä.


title: Sporting Kristina

text: Sportingin edeltäjä LappBK pelasi parhaimmillaan Suomen toiseksi korkeimmalla sarjatasolla I divisioonassa (nyk. Ykkönen) kaudella 1979. Sporting pelasi Kakkosessa kausilla 1996–1999, ja nousi sarjaan uudelleen kaudeksi 2012, mutta putosi kauden 2014 päätteeksi Kolmoseen.


title: Aminohapposynteesi

text: Aminohapposynteesi on sarja biokemiallisia prosesseja (metaboliareittejä), joilla tuotetaan monia aminohappoja muista kemiallisista yhdisteistä. Näiden prosessien lähtöaineita ovat erilaiset yhdisteet, joita organismi saa ravintonsa tai kasvualustansa kautta. Kaikki organismit eivät voi syntetisoida kaikkia aminohappoja. Esimerkiksi ihmiset voivat syntetisoida vain kaksitoista kahdestakymmenestä aminohaposta.


title: Aminohapposynteesi

text: Biologisten systeemien yleinen ongelma on saada käyttöönsä helposti hyödynnettävässä muodossa olevaa typpeä. Jotkin tietyt mikro-organismit ovat ratkaisseet ongelman pelkistämällä inertin N≡N -molekyylin (typpikaasu) kahdeksi ammoniakki-molekyyliksi yhdessä biokemian merkittävimmissä reaktiossa. Ammoniakkia voidaan käyttään typen lähteenä kaikille aminohapoille. Hiilirunko saadaan glykolyysistä, pentoosifosfaattireitistä tai sitruunahappokierrosta.


title: Aminohapposynteesi

text: Stereokemian säätely on aminohappotuotannossa merkittävä ongelma. Koska kaikki muut aminohapot glysiiniä lukuun ottamatta ovat kiraalisia, biosynteettisten reittien täytyy tuottaa aina oikeaa isomeeriä. Synteesin jokaisessa yhdeksässätoista vaiheessa tuotetaan kiraalisia aminohappoja siten, että α-hiilen stereokemia saadaan aikaan transaminaatio-reaktiossa, jossa on mukana pyridoksaalifosfaatti. Melkein kaikki transaminaasit, jotka katalysoivat reaktioita, polveutuvat samasta kantamuodosta, mikä osoittaa jälleen kerran, että tehokkaat ratkaisut biokemiallisiin ongelmiin säilyvät läpi evoluution.


title: Aminohapposynteesi

text: Biosynteettiset reaktiot ovat usein tarkasti säädeltyjä. Esimerkiksi lähtöaineita syntetisoidaan vain silloin, kun niiden saanti on vähäistä. Hyvin usein reaktiosarjan lopputuote inhiboi entsyymejä, jotka toimivat aikaisessa reaktiosarjan vaiheessa. Usein kyseessä ovat allosteeriset entsyymit, jotka voivat reagoida säätelevien aineiden konsentraatioihin. Nämä entsyymit ovat toiminnaltaan samanlaisia kuin aspartaattitranskarbamylaasi ja sen säätelijät. Takaisinviestintä ja allosteeriset mekanismit takaavat sen, että kaikkia kahtakymmentä aminohappoa on riittävä määrä proteiinisynteesiä ja muita prosesseja varten.


title: Aminohapposynteesi

text: Aminohapot syntetisoidaan α-ketohapoista, ja myöhemmin transaminoidaan muista aminohapoista, yleensä glutamaatista. Reaktion entsyyminä toimii aminotransferaasi.


title: Aminohapposynteesi

text: Glutamaatti itsessään muodostetaan transaminaatiossa α-ketoglutaraatista:


title: Aminohapposynteesi

text: Mikro-organismit käyttävät ATP:tä ja voimakkaita pelkistimiä, kuten pelkistynyttä ferredoksiinia, pelkistämään typpikaasun (N) ammoniakiksi (NH). Nitrogenaasin rauta-molybdeeni-ryhmä katalysoi hyvin inertin N:n sitomista. Korkeammat organismit kuluttavat sidottua typpeä syntetisoidessaan aminohappoja, nukleotidejä ja muita typpeä sisältäviä biomolekyylejä. NH:ia otetaan metaboliaan pääasiallisesti glutamiinin ja glutamaatin muodoissa.


title: Aminohapposynteesi

text: Ihminen ei voi tuottaa itse kahdeksaa kahdestakymmenestä yleisimmästä aminohaposta (mukaan ei lueta selenokysteiiniä). Lisäksi arginiini, kysteiini, glysiini, glutamiini, histidiini, proliini, seriini, ja tyrosiini ovat ehdollisesti välttämättömiä, eli keho voi normaalisti tuottaa niitä itse, mutta jotkin populaatiot vaativat niiden saannin eksogeenisesti ruokavalionsa mukana. Esimerkiksi ureakierrossa syntetisoidaan arginiinia riittävä määrä aikuiselle, mutta ei välttämättä kasvavalle lapselle. Aminohappoja, joita on saatava ruokavaliosta, kutsutaan välttämättömiksi aminohapoiksi. Muita aminohappoja voidaan valmistaa kehossa ja niiden synteesireitti on melko yksinkertainen. Glutamaattidehydrogenaasi katalysoi α-ketoglutaraatin pelkistävän aminaation glutamaatiksi. Transaminaatioreaktio tapahtuu lähes kaikkien aminohappojen synteesissä. Tässä vaiheessa aminohapon kiraalisuus vakiinnutetaan. Vastaavasti alaniinia ja aspartaattia valmistetaan pyruvaatin ja oksaloasetaatin transaminaatiolla. Glutamiinia syntetisoidaan NH:sta ja glutamaatista, ja asparagiinia syntetisoidaan samalla tavoin. Myös proliini ja arginiini ovat glutamaatin johdannaisia. 3-fosfoglyseraatista valmistettava Seriini on glysiinin ja kysteiinin prekursori, eli esiaste. Tyrosiinia valmistetaan hydroksyloimalla fenyylialaniinia, joka on välttämätön aminohappo. Välttämättömien aminohappojen biosynteesireitit ovat huomattavasti monimutkaisempia.


title: Aminohapposynteesi

text: Aktivoitujen yksihiilisten yksiköiden kantajalla tetrahydrofolaatilla on tärkeä rooli aminohappo- ja nukleotidimetaboliassa. Tämä koentsyymi siirtää yksihiilisiä yksikköjä kolmessa molempiin suuntiin tapahtuvassa hapetusvaiheessa, minkä välimuotoja ovat: pelkistetyin metyyli; välivaiheen metyleeni; ja täysin hapettunut formyyli, formiino ja metenyyli. S-adenosyylimetioniini on merkittävin aktivoitujen metyyliryhmien donori. Sitä syntetisoidaan siirtämällä adenosyyliryhmä ATP:ltä metioniinin rikkiatomille. S-adenosyylihomokysteiiniä muodostuu, kun aktivoitu metyyliryhmä siirretään akseptorille. Se hydrolysoidaan adenosiiksi ja homokysteiiniksi, joista viimeisin metyloidaan edelleen metioniiniksi ja päätetään näin aktivoitu metyylisykli.


title: Aminohapposynteesi

text: Kortisoli inhiboi proteiinisynteesiä.


title: Aminohapposynteesi

text: Inhiboivassa takaisinkytkennässä reaktion lopputuote estää allosteerisesti synteesin tietyn vaiheen. Haaroittuneet synteesireitit sisältävät sekä positiivista ja negatiivista säätelyä, mikä vaikuttaa väli- ja lopputuotteiden muodostumiseen. E. colin glutamiinisynteesi on vaikuttava demonstraatio kumulatiivisesta takaisinkytkennästä ja reversiibelien kovalenttisten muutosten kaskaadin säätelystä.


title: Aminohapposynteesi

text: Aminohapot ovat erilaisten biomolekyylien esiasteita. Glutationi (γ-Glu-Cys-Gly) toimii sulfhyrdyyli-puskurina ja tekee toksiineja myrkyttömiksi. Glutationiperoksidaasi, selenoentsyymi, katalysoi vetyperoksidin ja orgaanisten peroksidien pelkistämistä glutationilla. Typpioksidi, lyhytikäinen välittäjäaine, valmistetaan arginiinista. Porfyriinejä syntetisoidaan glysiinistä ja sukkinyyli-CoA:sta, joka kondensoituu muodostaen δ-aminolevulinaattia. Kaksi tämän välituotteen molekyyliä yhdistyvät muodostaen porfobilinogeenia. Neljä porfolinogeeni-molekyyliä yhdistyvät muodostaen lineaarisen tetrapyrrolin, joka syklinoituu uroporfyrinogeeni III:ksi. Hapetus ja sivuketjun muokkaukset johtavat protoporfyriiniin IX, joka tarvitsee rauta-atomin muodostaakseen hemin.


title: Follikulaarinen lymfooma

text: Follikulaarinen lymfooma on non-Hodgkin-lymfooman yleinen muoto. Se saa alkunsa B-soluista ja kasvaa hitaasti. Potilaiden keskimääräinen ikä taudin toteamisen hetkellä on noin 55 vuotta, ja sairastumisriski on molemmilla sukupuolilla lähes sama. Sairauden merkit voivat jäädä pitkäksi aikaa huomioimatta; imusolmukkeiden suureneminen voi viitata follikulaariseen lymfoomaan.


title: Follikulaarinen lymfooma

text: Useimmiten follikulaarisen lymfooman levinneisyysluokitus on toteamishetkellä III tai IV. Vaikka tauti olisi jo edennyt, monet hoidetut potilaat elävät silti vielä 8–10 vuotta toteamisesta. Vuosien varrella potilaan tila paranee ja huononee useita kertoja. Jos potilaan tila on vakaa ja hän on oireeton tai vähäoireinen, häntä saatetaan vain tarkkailla hoitamatta sairautta. Hoitona kuitenkin voidaan käyttää sädehoitoa ja kemoterapiaa.


title: Adrián Yospe

text: Adrián Ezequiel Yospe (12. helmikuuta 1970 – 10. marraskuuta 2011) oli argentiinalainen näyttelijä. Hän esiintyi muun muassa elokuvissa "Caballos salvajes" (1995), "Pizza, birra, faso" (1997), "Apasionados" (2002) ja "Juan y Eva" (2011). Lisäksi hän työskenteli televisiossa. Hän oli vuosina 2005–2007 naimisissa Natacha Jaittin kanssa, ja hän sai lapsen, Valentinon. Myöhemmin hän meni uusiin naimisiin Nora Kriegshabertin kanssa. 7. lokakuuta 2011 hänellä todettiin pitkälle edennyt syöpä ruokatorven ja mahalaukun yhtymäkohdassa. Hän kuoli marraskuussa 41-vuotiaana.


title: Feniks Willamo

text: Feniks Willamo on suomalainen muusikko. Hän toimii espoolaisen pop-/rockyhtye Pasan kitaristina. Willamo on lisäksi ääninäytellyt sivuosia muun muassa vuoden 2005 elokuvassa Jali ja suklaatehdas sekä vuoden 2003 elokuvassa Peter Pan.


title: Thomas Gray

text: Thomas Gray (26. joulukuuta 1716 Lontoo – 30. heinäkuuta 1771 Cambridge) oli englantilainen runoilija ja Cambridgen yliopiston professori. Hänet tunnetaan erityisesti runosta "Elegia maakylän kirkkomaalla" sekä laajasta kirjeenvaihdosta.


title: Thomas Gray

text: Thomas Gray syntyi Lontoossa Cornhillin kaupunginosassa. Hänen isänsä Philip Gray oli rahanvaihtaja ja äitinsä Dorothy Gray hatuntekijä. Perheeseen syntyi kaikkiaan kaksitoista lasta, mutta ainoastaan Thomas saavutti aikuisiän. Vanhemmat erosivat, koska isä oli kiivasluontoinen, ja Thomas eli äitinsä kanssa.


title: Thomas Gray

text: Gray kävi kuuluisaa Etonin yksityiskoulua mutta keskittyi kirjojen lukemiseen ja vältteli voimistelua; hän sai asua enonsa taloudessa. Hän ystävystyi Horace Walpolen kanssa, joka oli pääministeri Robert Walpolen poika. Etonin jälkeen Gray opiskeli Cambridgen yliopiston Peterhouse-collegessa oikeustiedettä vuodesta 1734 alkaen ja sittemmin Pembroke-collegessa, mutta kirjallisuus kiinnosti häntä enemmän kuin laki.


title: Thomas Gray

text: Vuosina 1739–1741 Gray matkusteli Ranskassa ja Italiassa ystävänsä Horace Walpolen kanssa (ns. "Grand Tour"). Heidän tiensä erosivat Toscanassa, ja Gray palasi Cambridgeen ja suoritti opintonsa loppuun. Hän vietti loppuelämänsä Cambrigden yliopiston palveluksessa. Hänelle tarjottiin vuonna 1757 hovirunoilijan tointa, mutta hän kieltäytyi. Vuodesta 1768 alkaen hän hoiti yliopistossa uuden ajan historian professuuria. Hän matkusteli eri puolilla Britanniaa etsien maalauksellisia maisemia ja muinaisia muistomerkkejä; näin hän ennakoi järvikoulua


title: Thomas Gray

text: Gray kuoli Cambridgessa vuonna 1771. Hänet on haudattu Stoge Pokesin maalaiskirkon hautausmaahan Buckinghamshireen.


title: Thomas Gray

text:
Runoilijana Thomas Gray oli itsekriittinen, eikä hän julkaissut elinaikanaan kuin kolmetoista runoa. Niistä tunnetuin ja suosituin on "Elegia maakylän kirkkomaalla" (1751), jossa hän kuvaa surumielisesti unohdettua kirkkomaata, yksinäisyyden kauneutta ja katoavaisuuden majesteettisuutta. Runossa yhdistyvät paimenidylli ja eleginen valituslaulu. Runon muoto on peräisin klassillisesta tyylistä (Francesco Petrarca, John Milton), ei niinkään kreikkalaisesta elegiarunoudesta. Runo oli synnyttämässä uutta tyylilajia, hautuumaarunoutta, ja se on merkittävä käännekohta Englannin runoudessa. Runo alkaa seuraavalla säkeistöllä:
Runo on mahdollisesti kirjoitettu Grayn Etonin-toverin runoilija Richard Westin muistoksi, ja sen ensimmäiset versiot ovat vuodelta 1742.


title: Thomas Gray

text: Gray oli kiinnostunut kansanrunoudesta, ja hän uskoi että runous paljastaisi kansakunnan sielullisen yksilöllisyyden. Hän ihaili Walesin muinaisia runonlaulajia ja islantilaista muinaisrunoutta. Hän kirjoitti pindarolaisia oodeja ("Runouden retki", "Runolaulaja") ja islantilaisia mukaelmia ("Kohtalokkaat sisaret", "Odinin matka manalaan"). Gray teki "barbaarirunoutta" tunnetuksi Euroopassa ja näin ennakoi romantiikan aikakautta.


title: Biržain linna

text: Biržain linna () on Liettuan pohjoisosissa Biržain kaupungissa sijaitseva, historiallisesti merkittävä linna. Se perustuu bastionityyppiseen linnoitusratkaisuun. Linna kuului liettualaisen Radvilan eli Radziwillin (, ) ylimystösuvun alueisiin Liettuan suuriruhtinaskunnan mahtiaikoina.


title: Biržain linna

text: Radvilan suvun toisen sukupolven poika, Trakain linnanherra ja Liettuan suuriruhtinaskunnan hetmanni Jurgis Radvila (1480–1541) hankki maita itselleen suuriruhtinaskunnan pohjoisrajan lähistöltä ostamalla niitä muilta aatelisilta. 1520-luvulla hänen läänityksiinsä kuului jo 503 taloutta Biržain alueelta. Maiden ostaminen helpottui 1530-luvulla, kun Puolan kuningas kielsi rajaseudun aatelisia myymästä maita Liivinmaan aatelisille.


title: Biržain linna

text: Jurgis Radvilan poika Mikalojous Radvila Punainen opiskeli Saksassa ja matkusteli laajalti Euroopassa. Liettuassa hän sai tärkeitä valtiollisia tehtäviä: kahdesti hän toimi noin 12-vuotisen jakson suuriruhtinaskunnan sotavoimien komentajana (hetmanni) ja kunnostautui muun muassa sodassa Liivinmaata vastaan (1558–1583). Hän oli yksi johtavista liettualaisista aatelisista valtiopäivillä (semj), mutta kieltäytyi esimerkiksi allekirjoittamasta Lublinin unionisopimusta Puolan kanssa 1569. Hän tuki uskonpuhdistusta ja reformististen seurakuntien ja kirkkojen perustamista. Hän auttoi Vilnan reformistisen (evankelisen) koulun käynnistämisessä uudelleen vuonna 1584 ja perusti reformistisen koulun myös Biržaihin. Helmikuussa 1547 Mikalojus Radvila Punainen sai (samaan aikaan serkkunsa Mikalojus Radvila Mustan kanssa) perinnöllisen Pyhän saksalais-roomalaisen keisarikunnan herttuan (prinssin) arvonimen menestyksistä venäläisiä ja tataareja vastaan käydyissä taisteluista. Pian Mikalojus Radvila Punainen ryhtyi kutsumaan itseään Biržain-Dubingiain herttuaksi ja tammikuussa 1549 Puolan kuningas Sigismund II hyväksyi tämän arvonimen.


title: Biržain linna

text: Jurgis Radvilan poika Kristupas Radvila ("Perkūnas", 1547–1603) rakensi ensimmäisen linnan vuosina 1575–1589. Hän rakennutti padon Apašcia- ja Agluona-jokien yhtymäkohtaan ja teki alueelle keinotekoisen järven. Hän rakennutti järven rannalle ensimmäisen linnan vallit, asuinpalatsin, protestanttisen kirkon, asevaraston, viljavarastoja ja muita rakennuksia kaupungin suojaksi. Puola–Liettua joutui kuitenkin pitkiin Puolan sotiin Ruotsin kanssa (1600–1635) ja vuonna 1625 ruotsalaiset joukot tuhosivat linnan.


title: Biržain linna

text: Herttua Kristupas Radvila II (1585–1640) aloittui linnan korjaus- ja muutostyöt 1637. Linnalle rakennettiin vahvemmat, hollantilaisen linnoitustyylin mukaiset suuret bastionivallit. Myös asuinpalatsia kunnostettiin. Linnan muutostöitä jatkoi hänen poikansa, linnan läänityksineen perinyt ja Liettuan suuriruhtinaskunnan sotavoimien hetmannina eli ylipäällikkönä toiminut herttua Jonušas Radvila (1612–1655). Linnasta tuli hänen aikanaan Jurgis Radvilasta alkunsa saaneen Radvilan suvun Biržai-Dubingiai-sukuhaaran pääpaikka. 1655 linna joutui muutamaksi vuodeksi ruotsalaisille. Herttua Boguslavas Radvila (1620–1669), sukuhaaran viimeinen miesperillinen, osti linnan kuitenkin takaisin Radviloille. Hänen kuoltuaan linnoitus siirtyi Boguslavasin tyttärelle herttuatar "Liudvika Karolina Radvilaitė"lle, joka jatkoi linnan uusimista. Vuonna 1682 linnasta oli kasvanut huomattavasti alkuperäistä linnaa suurempi puolustusrakennelma, johon kuului linnan ja palatsin lisäksi 21 muuta rakennusta.


title: Biržain linna

text: Liudvika Karolina (1667–1695) meni naimisiin jo nuorena, tammikuussa 1681 rajakreivi Ludwigin kanssa, joka oli Brandenburgin vaaliruhtinaan Fredrik III:n veli. Ludwig kuoli jo kuusi vuotta myöhemmin 1687 ja vauraasta 20-vuotiaasta leskiherttuattaresta tuli hyvin tavoiteltu vaimoehdokas monen aatelisperheen pojille. Jopa Puola–Liettuaan kuninkaan poika tavoitteli häntä, mutta Liudvika päätti mennä naimisiin Pfalz-Neuburgin kreivin Kaarle III Filipin kanssa. Liudvika sai Kaarlen kanssa yhden lapsen, Elžbieta Augusta Sofijan. Elžbieta Augusta ei ollut enää Radvila, asui muualla ja meni naimisiin toisaalle. Biržain palatsilinnan viimeinen herttuatar Liudvika Karolina Radvilaitė kuoli nuorena, vuonna 1695 Sleesiassa.


title: Biržain linna

text: Suuren Pohjan sodan (1700–1721) alkuvaiheessa helmikuussa 1701 Venäjän tsaari Pietari Suuri ja Puolan kuningas August II Väkevä solmivat rauhan Biržaissa ruotsalaisten kanssa. Linna joutui ruotsalaisille vuoteen 1703 saakka. Syyskuussa 1704 ruotsalaisjoukkojen kenraali A. L. Lewenhaupt valtasi linnoituksen jälleen. Joukot vetäytyivät pois, mutta räjäyttivät linnan ja palatsin lähtiessään. Palatsi jäi pitkäksi aikaa huonoon kuntoon.


title: Biržain linna

text: Linnan palatsirakennus ympäristöineen on uudelleenrakennettu viime vuosikymmeninä ja se toimii nykyään Biržain alueellisena museona ja turistinähtävyytenä. Museolla on useita ryhmille tarkoitettuja teemaohjelmia ja museoon tutustuvilla vierailijoilla on mahdollisuus saada ääniopastus liettuan, englannin ja venäjän kielellä. Alueen kunnostustyöt jatkuvat yhä.


title: The Hunter (Mastodonin albumi)

text: The Hunter on yhdysvaltalaisen metalliyhtye Mastodonin viides studioalbumi. Se julkaistiin 27. syyskuuta 2011 levymerkillä Reprise Records.


title: The Hunter (Mastodonin albumi)

text: Albumi nousi Yhdysvalloissa Billboard 200 -listan sijalle 10. Suomessa se debytoi Suomen virallisen listan sijalla 11.


title: Arsenal LFC

text: Arsenal Ladies Football Club on englantilainen naisten jalkapalloseura, joka pelaa maan pääsarjassa FA WSL:ssä.


title: Arsenal LFC

text: Arsenal LFC toimii yhteistyössä Arsenal FC:n kanssa. Se käyttää muun muassa samaa logoa ja samoja värejä.